Dejan Papić u trci za nagradu EY Svetski Preduzetnik godine - Biznis i Finansije\nHome\tSlajder\tDejan Papić u trci za nagradu EY Svetski Preduzetnik godine\nDejan Papić, Laguna, EY Preduzetnik godine u Srbiji takmiči se u konkurenciji od 57 nacionalnih pobednika iz 47 zemalja koji će večeras biti primljeni u Dvoranu slavnih EY Svetski Preduzetnik godineTM.\nDevetnaesto po redu gala veče povodom izbora za EY Svetskog Preduzetnika godine, održaće se 8. juna u Monte Karlu.\nDejan Papić, osnivač i vlasnik kompanije Laguna, nosilac priznanja EY Preduzetnik godineTM u Srbiji, ove nedelje se u Monte Karlu bori za titulu EY Svetskog Preduzetnika 2019 godineTM. On se takmiči među konkurencijom od 57 nacionalnih pobednika iz 47 zemalja sveta. Pobednik ovogodišnjeg izbora za EY Svetskog Preduzetnika godineTM biće proglašen na ceremoniji koja će se održati večeras, 8. juna u Dvorani slavnih, gde je od 2001. do sada učestvovalo preko 700 finalista.\nNagradu EY Svetski Preduzetnik godineTM dodeljuje međunarodna revizorsko – konsultantska kompanija EY (Ernst&Young) u Monte Karlu devetnaesti put u junu mesecu 2019. godine. Program slavi tradiciju preduzetničkog uspeha koji veliča inovaciju, stvaranje novih radnih mesta i ekonomski rast, koji doprinosi izgradnji boljeg poslovnog okruženja što je ujedno i moto kompanije EY. Osim same dodele nagrade, program u Monte Karlu uključuje i čitav niz zanimljivih govornika, panel diskusija i drugih manifestacija od posebnog značaja za preduzetnike i druge uticajne poslovne lidere koji će prisustvovati.\nDejan Papić, osnivač i vlasnik kompanije Laguna sedmi je po redu dobitnik nagrade EY Preduzetnik godine u Srbiji. Izdavačku kuću Laguna osnovao je 1998. godine, a gospodin Papić ujedno je i osnivač Udruženja izdavača i knjižara Srbije, knjižarskog lanca Delfi, a od pre petgodina i Radija Laguna. Danas, kompanija slavi 20 godina uspešnog poslovanja i u svojoj ponudi ima najaktuelniju literaturu uz Lagunin klub čitalaca koji broji više od 600.000 članova, a kao izdavača, ovu kuću je izabralo više od 1.400 stranih i 300 domaćih autora. Laguna je do sada objavila oko 4.000 naslova, tempom izdavanja oko 350 naslova godišnje, što čini oko 1.5 miliona primeraka, a takvi poslovni planovi, veliko lično zalaganje u radu i odabiru saradnika, doveli su Lagunu na vodeću poziciju u izdavaštvu u Srbiji.


Znaci da postaješ osoba kakva treba da budeš — Wannabe Man\nKad počneš da postaješ ono što jesi, kad proradi istinska svest o sebi, to nije prijatno. Menjaš se, a to znači da ostavljaš za sobom neke odnose, uverenja, navike, da se suočavaš sa nekim bolnim istinama i da nešto preduzimaš u skladu sa svojim uvidima.\nSve radiš sam i osećaš se izolovano od drugih\nŠto si više svoj, sve manje se oslanjaš na druge, jer ne želiš da bilo koga opterećuješ. Radije prihvataš uputstvo kako da nešto uradiš sam, nego neku konkretnu pomoć. Ovim stavom ponekad povređuješ bliske ljude koji iskreno žele da ti pomognu, dok sebi stvaraš osećanje izolovanosti i samoće. Ali, to ti je potrebno u ovom trenutku, jer ti više od svega prija da se osećaš samostalno i nezavisno.\nShvataš da imaš problema\nPrepoznaješ anksioznost, mračna raspoloženja, problem sa poverenjem, vidiš ograničenja koja ti nameću uvreženi stavovi i želiš toga da se oslobodiš. A u procesu prevazilaženja problema sa sobom, otkrićeš da ti je potrebna pomoć drugih i da je odgovorno i zrelo tražiti i prihvatiti tu pomoć.\nImaš potrebu da prekineš nepotrebne veze\nOtkrivaš da ima previše ljudi oko tebe koji ti nisu pravi prijatelji, sa kojima imaš površne odnose koji ti oduzimaju energiju. Sve teže podnosiš površnost bilo koje vrste i imaš potrebu da prekineš sve veze sa osobama koje nisu autentične, svoje i svesne – koje su samo balast na tvom putu ka sebi. Biće ti krivo i bićeš razočaran, jer ćeš izgubiti i neke prijatelje, kada otkriješ da voliš ljude koji su toksični i koji te opterećuju, ali da sebe ipak voliš više.\nKljučne reči blogmagazin za muškarcemodni magazinmuški magauinwannabe magazinWannabe magazineWannabe ManZnaci da postaješ osoba kakva treba da budeš


U Bihaću održana konferencija o ekonomskom potencijalu bh. dijaspore - AKOS\nHome > Ekonomija > U Bihaću održana konferencija o ekonomskom potencijalu bh. dijaspore\nU Bihaću je održana konferencija “Bosanskohercegovačka izvrsnost – uloga dijaspore u jačanju ekonomskih kapaciteta Bosne i Hercegovine” koju su organizovali Ekonomski fakultet Univerziteta u Bihaću i Razvojna agencija Unsko-sanskog kantona uz podršku USAID Projekta “Diaspora Invest”. Partneri na konferenciji bili su Privredna komora Unsko-sanskog kantona, BH Futures Fondacija, Turistički klaster “Una“, WWF Adria „Zaštićenim područjima za prirodu i ljude“, prenosi diasporainvest.ba.\n“Kompanije koje su pokrenute od investitora iz dijaspore uključuju najbolje svjetske prakse, gotovo u potpunosti su orijentisane na izvoz, te Bosanci i Hercegovci donose investicije u gradove iz kojih vode porijeklo. To je dobra vijest i za Bihać, i za Unsko-sanski kanton, zato vjerujem da će današnja diskusija ohrabriti napredak na ovom polju”,zaključio je Andrew Boegel, šef Odjela za ekonomski razvoj Misije USAID-a u Bosni i Hercegovini.\n“Naši ljudi u svijetu su poznati kao radišni i obrazovani. S ovom konferencijom želimo otvoriti vrata za nove investicije i pozvati naše ljude da ovdje ostvare svoje snove i ideje”, kazala je konzulica BiH u Australiji Đemila Talić-Gabriel.\nKonferencija je okupila preko stotinu učesnika i učesnica iz zemlje i svijeta, a ključne teme skupa su potencijal bh. dijaspore te šanse za investicije u turistički potencijal Unsko-sanskog kantona.\nTagovano Bihać dijaspora konferencija


Srpska lista napušta kosovske institucije?\nNakon hapšenja Marka Đurića i nasilnog ponašanja pripadnika policije ROSU u Kosovskoj Mitrovici, bacanja šok bombi i suzavca, Srpska lista je usvojila inicijativu za napuštanje kosovskih institucija.\nUNS i DNKiM osudile policijsko nasilje nad novinarima\nUdruženje novinara Srbije (UNS) i Društvo novinara Kosova i Metohije (DNKiM) osuđuju nasilje pripadnika specijalne policije Kosova nad novinarima koji izveštavaju o događajima u Kosovskoj Mitrovici.\nMogerini žali zbog današnjih dešavanja na Kosovu\nVisoka predstavnica Evropske unije za spoljnu politiku i bezbednost Federika Mogerini večeras je razgovarala sa predsednikom Srbije Aleksandrom Vučičem i kosovskim predsednikom Hašimom Tačijem o situaciji na Kosovu posle hapšenja direktora Kancelarije KiM Marka Đurića.\n"Napetost uvod u nove kompromise PR sa BG"\nOpozicioni pokret Samoopredeljenje Aljbina Kurtija, saopštio je da današnja napetost na severu Kosova može biti uvod u nove kompromise Prištine sa Beogradom.\nKM: Povređena 32 građana tokom hapšenja Đurića\nU i ispred zgrade Mitrovačkog dvora povređeno je 32 građana koji su se tu našli u trenutku hapšenja direktora Kancelarije za KiM Marka Đurića nalazili, izjavio je za Betu direktor KBC-a u Kosovskoj Mitrovici Milan Ivanović.\nVučić: Brutalna provokacija Prištine\nPredsednik Srbije Aleksandar Vučić rekao je, nakon sednice Saveta za Nacionalnu bezbednost posle hapšenja Marka Đurića u Kosovskoj Mitrovici, da će odgovarati svi koji su učestvovali u njegovoj otmici.\nMinistarstvo osuđuje napad na snimatelja RTS-a\nDražvni sekretar u Ministarstvu kulture i informisanja Aleksandar Gajović saopštio je da Ministarstvo najoštrije osuđuje napad na snimatelja Radio-televizije Srbije Vladimira Milića u Kosovskoj Mitrovici.\nDrecun: Moramo da redefinišemo stav prema Briselskom sporazumu\nPredsednik skupštinskog Odbora za KiM Milovan Drecun rekao je za RTS da proces normalizacije odnosa Beograda i Prištine treba nastaviti. Moramo da redefinišemo naš stav prema Briselskom sporazumu, da korigujemo nacionalnu strategiju, istakao je Drecun.\nDačić danas sa ambasadorima, predstavnicima EU, UN, NATO\nPovodom jučerašnjih incidenata na KiM ministar spoljnih poslova Ivica Dačić sastaće se, u ime Vlade, sa stranim ambasadorima akreditovanim u Srbiji.\n"Odluka Srpske dokazuje da je sve bilo provokacija Beograda"\nKosovski predsednik Hašim Tači tvrdi da je odluka Srpske liste o izlasku iz vlasti dokaz da je poseta Marka Đurića bila provokacija.\nŠefica Euleksove Kancelarije za medije i javne informacije Dragana Nikolić Solomon rekla je da Euleks pažljivo prati situaciju i patrolira na severu Kosova u skladu sa svojim mandatom, kao druga interventna instanca.\nĐurić: Brutalan napad na Srbe\nDirektor Kancelarije za KiM Marko Đurić je rekao "da su juče albanski separatisti uz podršku pojedinih međunarodnih zapadnih krugova" na brutalan i nasilan način napali srpski narod na severu Kosova.\nMinistar policije: U hapšenju Đurića učestvovali i srpski policajci\nMinistar unutrašnjih poslova Kosova Fljamur Sefaj izjavio je da su u akciji hapšenja direktora kancelarije za Kosovo i Metohiju Marka Đurića učestvovali i pripadnici policije iz srpske zajednice.\nRakić: Nakon konsultacija sa Vučićem donećemo konačnu odluku\n“Najteži dan za Srbe u Mitrovici nakon ubistva Olivera Ivanovića”\nJutro nakon incidenata u Kosovskoj Mitrovici i hapšenja direktora Kancelarije za Kosovo i Metohiju Marka Đurića protiče mirno.\nSutra hitna sednica četiri opštine na severu\nPredstavnici četiri srpske opštine na severu Kosova održaće sutra zajedničku sednicu na kojoj će razgovarati o političko bezbednosnoj situaciji na severu Kosova.\nBlokiran put u Rudaru\nNakon jučerašnjeg upada ROSU u Mitrovički dvor i privođenje Marka Đurića blokiran je magistralni putni pravac Priština-Raška u mestu Rudare.\nI Haradinaj sazvao sastanak Saveta za bezbednost\nKosovski premijer Ramuš Haradinaj za danas u 13 časova sazvao sastanak Saveta za bezbednost Kosova, gde će se razgovarati o opštoj bezbednosnoj situaciji.\nĐurić, nakon ukazane lekarske pomoći, dobro\nPopović sa pukovnikom KFOR-a o bezbednosti\nPredsednik opštine Gračanica Srđan Popović održao je sastanak sa delegacijom KFOR-a nakon jučerašnjih incidenata u Kosovskoj Mitrovici.\nSrpska lista definitivno napušta institucije Kosova\nSrpska lista će istupiti iz institucija Kosova, potvrdio je na konferenciji za novinare u Beogradu Dalibor Jevtić dosadašnji potrpedsednik vlade Kosova.\nKo je Šabani, komandant brutalne akcije u Mitrovici?\nAkcijom specijalne jedinice kosovske policije, u okviru koje je uhapšen direktor vladine KiM Marko Đurić, rukovodio je Mentor Šabani, čovek o kojem se inače malo zna, a juče je manifestovao šta je naučio tokom obuke u bazi "Adem Jašari".\nMogerinijeva hitno u Beogradu\nVisoka predstavnica EU za spoljnu politiku i bezbednost Federika Mogerini dolazi popodne u Beograd, javlja dopisnik RTS-a. Najavljeno je da će se Mogerinijeva sastati sa predsednikom Aleksandrom Vučićem.\nSrbi sklonili barikadu, ali i dalje u pripravnosti\nJučerašnje hapšenje Marka Đurica je “loš holivudski film“ i “sukob koalicionih partnera“, ali je Policija Kosova ipak prekomerno upotrebila silu, smatraju pojedini učesnici okruglog stola u Medija centru u Čaglavici.\n"Etnička mržnja preovladala nad profesionalizmom"\nNevladine organizacije Aktiv, Humani centar Mitrovica, ACDC i Žensko pravo najoštrije osuđuju "nedvosmislenu upotrebu prekomerne sile specijalnih jedinica kosovske policije" u Kosovskoj Mitrovici.\nKo je naredio akciju na severu Kosova, Haradinaj ili Tači?\nNi posle dve konferencije za novinare u Prištini, premijera Ramuša Haradinaja i šefa policije Špenda Madžunija, nije jasno ko je izdao naređenje za pokretanje akcije specijalaca na severu Kosova, tokom koje je uhapšen direktor vladine Kancelarije za KiM Marko Đurić.\nOebs zabrinut zbog napada na novinare\nPredstavnik Oebsa za slobodu medija Harlem Desir i šef misije na Kosovu Jan Bratu izrazili su zabrinutost zbog toga što novinarima koji su u ponedeljak pratili intervenciju policije u Kosovskoj Mitrovici nije bio omogućen bezbedan rad.\nĐurić: Srbi neće odustati od ZSO i pored pretnji iz Prištine\nDirektor Kancelarije za Kosovo i Metohiju Marko Đurić izjavio je da Srbi na Kosovu neće odustati od formiranja Zajednice srpskih opština (ZSO), i pored pretnji koje stižu od pojedinih ministara u Prištini, jer na to imaju pravo.\nBogdanović: Jednostrano formiranje ZSO opasno\nBivši ministar za KiM Goran Bogdanović je komentarišući hapšenje Marka Đurića, kazao da je to poniženje za njega samog, Vladu Srbije, a pre svega za srpski narod na Kosovu. Dodaje da je izlazak Srba iz Vlade Kosova očekivan, a jednostrano formiranje ZSO je opasno i može da dovede do novih sukoba.\nLazić: Doprinos Srpske nikakav ili štetan\nZa Srbe na Kosovu nema nikakvog značaja da li će Srpska lista ostati u Vladi Kosova ili će je napustiti, smatra zamenik predsednika Srpskog nacionalnog foruma Živorad Lazić.\nZSO, deset srpskih opština i "oživljavanje sporazuma"\nZSO bi trebalo, bar prema najavama političkih predstavnika Srba koji su najavili povlačenje iz kosovske vlasti, samostalno da formira deset većinski srpskih opština na Kosovu, a u skladu sa principima navedenim u Briselskom sporazumu, prenosi Tanjug.\nDodik: Kosovo je uz BiH dokaz propalih pokušaja Zapada\n"Odluka Srpske liste da napusti privremene institucije u Prištini je dobra", ocenio je predsednik Republike Srpske Milorad Dodik i dodao da je cilj hapšenja Marka Đurića bio zastrašivanje Srba i pokušaj njihovog poniženja, ali i poniženja Srbije.\nPočela sednica svih deset srpskih opština\nU toku je zajednička sednica predstavnika svih deset opština sa većinskim srpskim stanovništvom na Kosovu.\nLjekaj preti hapšenjem za formiranje ZSO\nKosovski ministar infrastrukture Palj Ljekaj preti hapšenjem članovima Srpske liste ukoliko budu formirali Zajednicu srpskih opština.\nMogerini: Ono što se dogodilo u Mitrovici ne sme da se ponovi\nPredsednik Republike Srbije Aleksandar Vučić i visoka predstavnica EU za spoljnu politiku i bezbednost Federika Mogerini sastali su se sinoć u Beogradu nakon incidenata i hapšenja Marka Đurića u Mitrovici.\nVučić i Skot: Provokacije i upotreba sile neprihvatljivi\nPredsednik Srbije Aleksandar Vučić i ambasador SAD Kajl Skot sastali su se nakon ovonedeljnih događaja u Mitrovici, i tom prilikom se saglasili da su provokacije, upotreba sile i nepoštovanje neprihvatljivi, i da ne stvaraju adekvatno okruženje za stabilnost u regionu.\nVlada Kosova: ZSO moguća samo po kosovskim zakonima\nVlada Kosova saopštila je da se svaka inicijativa za stvaranje Zajednice opština sa srpskom većinom, ukoliko nije zasnovana na zakonima i demokratskim procedurama Kosova, neće primenjivati i poštovati.\nSAD osuđuju događaje u Mitrovici\nSjedinjene Američke Države snažno su osudile događaje u Kosovskoj Mitrovici koji su "nepotrebno podigli tenzije i zapretili regionalnoj stabilnosti".\nGlavni inicijatori razbijanja skupa u Mitrovici i hapšenja Marka Đurića bili su Hašim Tači i Kadri Veselji, sa čime su bili upoznati i Srbi, tvrdi Rada Trajković. Prema njenim saznanjima Ramuš Haradinaj nije želeo da dođe do intervencije policije.


Od danas u 8:00 sati očekuje se normalizacija saobraćaja na aministrativnim prelazima Jarinje i Branjak, kada se za vozila uspostavlja režim sa nalepnicama za prekrivanje specificnih delova registarskih oznaka.\nKancelarija za Kosovo i Metohije saopštila je ranije da je rad na prelazima Jarinje i Brnjak iz pravca centralne Srbije privremeno obustavljen do danas u 8:00 ujutru, kako bi se izvršila priprema sistema za režim nalepnica.\nSaobraćaj se tokom vikenda odvijao neometano samo iz pravca južne pokrajine ka centralnoj Srbiji.\nPovlačenjem pripadnika specijalnih jedinica ROSU i rasporedjivanjem pripadnika misije Kfora, kao i uklanjanjem fizičkih barijera sa administrativnih prelaza Jarinje i Brnjak završena je prva faza sprovodjenja sporazuma u vezi sa registarskim oznakama, koji je postignut u Briselu 30. septembra.\nMirno na administrativnim prelazima: Pripadnici Kfora i Euleksa su u blizini, od sutra normalizacija saobraćaja\nDruga faze sporazuma podrazumeva izdavanje lepljivih nalepnica za prekrivanje relevantnih oznaka na registarskim tablicama koje izdaju privremene institucije samouprave u Prištini, počinje danas.\nGrađanima će na svim administrativnim prelazima biti dostupne nalepnice, kao i uputstvo za njihovu aplikaciju, a o svemu će gradjani biti obavešteni preko medija i kroz odgovarajuću informativnu kampanju, kao i asistencijom policijskih službenikana samim prelazima.\nIz Kancelarije za KiM ističu da je obezbedjen dovoljan broj nalepnica za sprovodjenje sporazuma.\nJednostrana odluka Prištine o obaveznoj zameni registarskih tablica, pokrenula je protest Srba koji su 13 dana blokirali prelaze Jarinje i Brnjak.


MUP RS obilježava krsnu slavu | Banjaluka.net\nMUP Republike Srpske danas obilježava svoju krsnu slavu, Aranđelovdan.\nParastos stradalim pripadnicima MUP-a Srpske biće služen u Crkvi Rođenja Presvete Bogorodice na Rebrovcu u Banjaluci.\nU čestitki koju je uputio ministru unutrašnjih poslova Republike Srpske Draganu Lukaču i svim pripadnicima MUP-a povodom krsne slave – Sabora Svetog arhangela Mihaila, Dodik je naveo da je proslava krsne slave povod za prisjećanje na nastanak, herojski put i doprinos pripadnika MUP-a u očuvanju mira i stabilnosti u Republici Srpskoj.\nPredsjednik Vlade Republike Srpske Željka Cvijanović poručila je povodom krsne slave Ministarstva unutrašnjih poslova – Aranđelovdana, da se MUP Srpske s punim pravom ubraja u jednu od najorganizovanijih bezbjednosnih agencija u regionu.\n“Izuzetno je važno da Srpska ima snažne institucije, snažnu policiju i obrazovane ljude koji će biti u stanju da odgovore mnogim izazovima. Pogotovo danas kada borba za bezbjednost društva podrazumijeva i prevenciju, otkrivanje i borbu protiv terorizma, jednog od najvećih bezbjednosnih izazova današnjice”, poručila je premijer Srpske u čestitki.


Novi Sad i Rijeka uspostavili prijateljsku saradnju\nNovi Sad, arhivska fotografija\nGradovi prijatelji i gradovi pobratimi sve su popularniji ne samo u regionu nego i u Evropi.\nMeđu njima su od srede, uspostavljanjem prijateljske saradnje, i Novi Sad i Rijeka. Ovo postaje sve zastupljeniji način saradnje a na Balkanu povezivanje gradova, makar i kada je samo simbiličko, pomaže i u prevladavanju ratne prošlosti.\nMini torpedo, spravu izumljenu i proizvedenu u Rijeci, poklonio je gradonačelnik ovog grada svom novosadskom kolegi uz simboličku poruku da bi ona trebalo da prokrči put saradnje dva grada.\nNovi Sad i Rijeka nakon dugogodišnje neformalne saradnje postali su gradovi prijatelji a gradonačelnici su uvereni da put saradnje neće biti samo na nivou lokalnih samouprava već i ka ostvarivanju što boljih međuljudskih odnosa građanstva.\nVojko Obersnel: Sličnost se pre svega ogleda u načinu života i životnoj filozofiji naših sugrađana koji pre svega cene otvorenost, osećaj za toleranciju, multikulturalnost\nVojko Obersnel, gradonačelnik Rijeke kaže da ima puno sličnosti između ova dva grada.\n„Ta sličnost se pre svega ogleda u načinu života i životnoj filozofiji naših sugrađana koji pre svega cene otvorenost, osećaj za toleranciju, multikulturalnost. Verujem da će ovaj sporazum unaprediti odnose na različitim nivoima. Danas smo već razgovarali o potrebi povezivanja naših univerziteta“, kaže Obersnel.\nKulturne veze između Rijeke i Novog Sada vrlo su jake još od 2003. godine. Započete su saradnjom Sterijinog pozorja i Festivala malih scena Rijeka, nastavljene saradnjom novosadskog Narodnog pozorišta i riječkog kazališta, i intenzivirane razmenom uspešnih izložbi između Muzeja ta dva grada.\nGradonačelnik Novog Sada Igor Pavličić veruje da su sada ovi gradovi korak bliže ka uspostavljanju pobratimskih odnosa.\n“I da postoje mnogi razlozi zbog kojih ovu saradnju treba da podignemo na mnogo viši nivo, i zbog hrvatske manjine koja živi u Novom Sadi, u Vojvodini, a i zbog srpske manjine koja živi i u Rijeci i u primorsko goranskoj županiji”, objašnjava Pavličić.\nTrend povezivanja gradova, od prijateljske saradnje do bratimljenja, u porastu je u celoj Evropi, pa i u regionu. Samo su gradovi u Srbiji u poslednjoj deceniji potpisali oko 190 protokola o bratimljenju a u Evropi bratska saradnja postoji u 17 hiljada slučajeva.\nTuđa iskustva dragocena\nBeograd je grad pobratim ili prijatelj sa 14 gradova. Prvu povelju o prijateljstvu Beograd je potpisao davne 1957. godine, sa Koventrijem iz Velike Britanije na osnovu sličnosti stradanja u bombardovanjima tokom Drugog svetskog rata.\nMeđu gradovima sa kojima je Beograd prijatelj ili sarađuje su Atina, Rim, Berlin, Peking, Čikago, Zagreb, Skoplje. Krajem prošle godine postao je grad pobratim sa Ljubljanom.\nA Milan Krkobabić, zamenik gradonačelnika Beograda, kaže da je ključno prepoznavanje sličnosti.\nMilan Krkobabić: Mislim da je presudno da u tom kulturnom identitetu jednog grada građani drugog prepoznaju neke vrednosti koje su im bliske\n“Bratimljenje gradova podrazumeva razvijanje bratskih odnosa, nešto što je nalik, blisko tebi, uspostavljanje nekih odnosa na bazi saradnje ravnopravnosti, zajedničke koristi, razumevanja, širenja kulturnih, obrazovnih, ekonomskih, trgovinskih veza. Ali mislim da je presudno da u tom kulturnom identitetu jednog grada građani drugog prepoznaju neke vrednosti koje su im bliske”.\nZa razliku od te prakse u vreme SFRJ kada se ona zasnivala na sećanju na teške dane iz Drgog svetskog rata i bila poznata po karavanima i vozovima „Bratstvo-jedinstvo“ danas je bratimljenje najzastupljeniji način saradnje gradova. Vojvođanski Sombor je u vreme bivše Jugoslavije imao saradnju sa slovenačkim Celjem i hrvatskim Šibenikom.\nDanas se ta prijateljstva osvežavaju, kaže nam gradonačelnik Nemanja Delić a Sombor se može pohvaliti i višedecenijskom saradnjom sa mađarskim gradom Baja i 19 kvartom u Budimpešti Kiš Pešta.\n„Sombor je jedan od vodećih gradova po pitanju konkurisanja na raznorazne pozive koje raspisuju institucije Evropske unije i do sada smo na praktično svim pozivima učestvovali. Na nekima smo dobili čak i po nekoliko projekata. Mogu da kažem da smo prvi shvatili značaj toga i u tome nam uveliko pomaže i to što imamo partnerske i prijateljske odnose kako gradova tako i institucija koje postoje u našim gradovima i u gradovima kod naših suseda“, objašnjava Delić.\nI zamenik načelnika Beograda kaže da su tuđa iskustva dragocena i navodi primer da je Beograd preuzeo neka rešenja u oblasti socijalne politike iz Berlina i nekih drugih evropskih gradova.\nKako se cepala SFRJ tako su se i bratimljenja među gradovima raskidala. U poslednjoj deceniji, potpisivanja povelja i ugovora o prijateljstvu i bratimljenju postala su ponovo aktuelna. Bosanski književnik\nMuharem Bazdulj kaže za RSE da saradnja među gradovima može a i ne mora imati nekog efekta ali da u slučaju regiona čak i simbolička etiketa nije besmislena i bezvredna a upravo zbog svega što se desilo.\n„Meni pada na pamet jedna malo šira geografska analogija, neposredno iza rata jako je bilo moderno za gradove u Evropi da se bratime sa nekim gradovima iz BIH. Kako sam ja rodom iz Travnika znam da je Travnik imao desetak tih bratimljenja međutim, jedino bratimljenje koje je za građane Travnka ostvarilo neku vrstu stvarnog efekta je bilo bratimljenje sa Lajpcigom. S druge strane, znam i za neke druge gradove gde je došlo do nekog svečanog potpisivanja, da su se delegacije rukovale, neko ih je slikao, ali na kraju ništa od toga nije bilo. Ipak mislim da mi danas treba da budemo zadovoljni u najmanju ruku i tom vrstom iskazivanja simboličkog prijateljstva jer kao što vidimo, nažalost i gotovo svakodnevno, da budala i nacionalista još uvek ima“, zaključuje Bazdulj.


Vino zdravo za zube i desni - Smedia\n27.02.2018 | 22:28\nNaučni dokazi su već ukazali na to da konzumiranje vina može biti dobro za čovekova creva i srce, najverovatnije zbog bogatih i strukturno različitih polifenola koji se nalaze u njemu. U publikaciji Američkog hemijskog društva, istraživači su nedavno objavili da polifenoli iz vina mogu biti dobri i za zdravlje zuba i desni, preneo je RTS.\nBlagotvorna dejstva polifenola najviše se pripisuju činjenici da su antioksidansi, što znači da štite telo od štete prouzrokovane slobodnim radikalima. Međutim, nedavni rad pokazuje da polifenoli mogu takođe poboljšati zdravlje aktivnim interakcijama sa bakterijama u crevima. To ima smisla, jer biljke i voće proizvode polifenole kako bi sprečili infekciju...


Očekivano - "Fenjeraš" razbijen u Podgorici - Sportske.net\nOčekivano - "Fenjeraš" razbijen u Podgorici\nŠampion Crne Gore "stotkom" ispratio ekipu MZT-a iz Podgorice.\nEK - Zenit poslednji četvrtfinalista, ovo su paroviEK - Budućnost zaustavila "krvarenje", čeka se poslednji četvrtfinalistaZvezdini navijači likuju - "Gde je Budućnost?" (TVITOVI)Džikić: ''Dobro je što je pet, a ne šest razlike''Zvezdi stigla sjajna vest iz Zagreba!\nKošarkaši Budućnosti vratili su se na pobednički kolosek u ABA ligi, pošto su u okviru 20. kola ubedljivo savladali poslednjeplasirani tim na tabeli.\nŠampion Crne Gore savladao je MZT Skoplje rezultatom 104:62 (24:13, 29:20, 28:20, 23:9) u pretposlednjoj utakmici 20. kola regionalnog šampionata.\nBudućnost je očekivano nadigrala goste iz makedonske prestonice u svim segmentima igre tako da su broj ubačenih poena i razlika proporcijalni onome što smo videli na terenu u sportskom centru "Morača".\nAleksandar Džikić je iskoristio priliku da podeli minutažu na igrače koje je uvrstio u protokol za večerašnji meč, a samo je Nikola Ivanović bio pošteđen iako se svukao i sa klupe za rezerve pratio duel sa MZT-om.\nDomaće je do šesnaeste pobede u ABA ligi predvodio Danilo Nikolić sa 21 poenom (3/4 za dva, 5/7 za tri), 9 skokova i 3 asistencije. Dvocifren učinak ostvarili su još Džastin Doelman (14 pts (4/7 za tri), 5 sk), Petar Popović (13 pts, 9 as), Sead Šehović (11 pts) i Zoran Nikolić (11 pts, 9 sk).\nNa drugoj strani iz opšteg sivila izdigli su se Jure Lalić sa 17 poena i 6 skokova, odnosno Radosav Spasojević sa 14 poena.\nBudućnost se posle dva vezana poraza vratila na pobednički kolosek i trenutno je izjednačena sa Crvenom zvezdom mt:s po broju pobeda i poraza, s tim što šampion Srbije i ABA lige ima meč manje.\nKolo će biti zatvoreno duelom Crvene zvezde mt:s i Zadra u ponedeljak uveče, a potom sledi pauza do 3. marta zbog obaveza koje klubovi imaju u nacionalnim kupovima.


Paneuropska unija BiH | Saopštenje povodom održavanja Samita Evropska unija – Zapadni Balkan\nSaopštenje povodom održavanja Samita Evropska unija – Zapadni Balkan\nČinjenica da se Samit Evropska unija – Zapadni Balkan održao uprkos pandemiji korona virusa predstavlja uspjeh i mi čestitamo Republici Hrvatskoj kao zemlji koja u ovom periodu predsjedava Vijećem Evropske unije na aktivnostima koje su do toga dovele.\nSmatramo da susreti na najvišem političkom nivou doprinose još boljem međusobnom razumijevanju između EU i partnera na Zapadnom Balkanu i treba ih nastaviti održavati redovno, a u skladu sa već utvrđenim opredjeljenjem EU. Posebno, predstavnici sa Zapadnog Balkana kao dijela Evrope treba da budu uključeni u razgovore koji se u Evropskoj uniji vode o budućnosti Evrope.\nCijenimo veoma važnom opredijeljenost EU da finansijski i na druge načine podrži borbu protiv pandenije korona virusa u zemljama Zapadnog Balkana. Solidarnost je jedan od temeljnih principa EU i veoma je važno da se ispoljava ne samo u odnosima unutar EU nego i prema državama koje su u procesu pridruživanja. Evropska unija je vodeći ekonomski i trgovinski partner kao i najveći donator razvojne pomoći zemljama Zapadnog Balkana\nS tim u vezi ističemo i pozdravljamo opredjeljenje EU da značajnim finansijskim sredstvima podrži socio-ekonomske reforme i borbu sa svim posljedicama pandemije korona virusa u državama na Zapadnom Balkanu.\nIako je na Samitu ponovljena “evropska perspektiva” sa žaljenjem konstatujemo da je izostala konkretna podrška proširenju EU i procesu pridruživanja sa punopravnim članstvom kao konačnim ciljem kada se ispune svi uslovi. Ideja jedinstva je bila i pokretačka ideja uspostave Panevropske unije kao garancija mira i stabilnosti na evropskom kontinentu i Evropska unija treba nastaviti taj put.\nNeka poruke sa Samita o potrebi unapređenja regionalne saradnje i rješavanja otvorenih pitanja budu dodatni poticaj da države Zapadnog Balkana rade na svoju i dobrobit svojih građana.\nPoruke sa Samita trebaju biti i dodatni snažan poticaj svim akterima u Bosni i Hercegovini da kroz dogovor rade na ispunjavanju definisanih uslova za napredak i boljitak naše države. U tom smislu, pozdravljamo angažman Delegacije EU u BiH i Predsjedništva Bosne i Hercegovine koje je nedavno donijelo odluku o pokretanju realizacije 14 ključnih prioriteta iz Mišljenja Evropske komisije i formiranje radne grupe o putu BiH ka EU. Pozivamo sve političke aktere u BiH da daju svoj doprinos u izradi akcionog plana za realizaciju ključnih prioriteta i na taj način prekinu stagnaciju koja traje već više od jedne godine.


Cicipas: Stavite nas u karantin jednom godišnje\nIzvor: B92, 22.Maj.2020, 19:50\nGrčki teniser Stefanos Cicipas još jednom je dospeo u centar pažnje svojom izjavom.\nCicipas je nastavio da svoje umotvorine izgovara javno i tokom suspenzije sezone, a nedavno je počeo i da trenira na Muratogluovoj akademiji.\nOn je, putem Instagrama za Eurosport, došao na zanimljivu ideju.\n"Mislim da bi trebalo da nas stave u karantin jednom godišnje. To je dobro za prirodu, za >> Pročitaj celu vest na sajtu B92 << našu planetu. Mislim da bi to bilo dobro za okolinu", izjavio je Cicipas.\nCicipas tokom godine često putuje i ima malo vremena za privatne obaveze.\n"Život je toliko haotičan da nikada nemate vremena da provedete duže vreme sa svojom prodicom, da se sa njima povežete. Sada je prilika za to. Vratio sam se u vreme kada sam bio mlad i kada nisam toliko putovao...", kaže Grk.


By SNews 25. Novembra 2021. 293\nPrva sjednica ZAVNOBIH-a (Narodnog antifašističkog vijeća narodnog oslobođenja Bosne i Hercegovine) održana je 25. studenog 1943. u Mrkonjić Gradu. Na toj sjednici donesena je odluka o obnovi državnosti BiH, potvrđene njezine povijesne granice, a Bosna i Hercegovina definirana kao jedna od šest ravnopravnih republika u bivšoj Jugoslaviji.\nKuća u kojoj je održana prva sjednica\nNa današnji dan, 25. studenog 1943. godine, Bosna i Hercegovina je obnovila svoju državnost koju je izgubila 1463. godine, kada je Bosna pala pod vlast Osmanskog Carstva.\nNekoliko dana kasnije spomenuta odluka ZAVNOBIH-a potvrđena je i ozvaničena na Prvom zasjedanju AVNOJ-a, odnosno Antifašističkog vijeća narodnog oslobođenja Jugoslavije u Jajcu. Nakon oslobođenja 1945. godine BiH je dobila zastavu i grb.\nTagovi: 25. novembar Dan državnosti BiH ZAVNOBIH


Adina Valean buduća rumunska evrokomesarka, namenjen joj resor saobraćaja\n► Adina Valean buduća rumunska evrokomesarka, namenjen joj resor saobraćaja\nRumunska predstavnica u novoj Evropskoj komisiji biće evroposlanica Adina Valean, objavila je večeras buduća predsednica Komisije Ursula fon der Lajen, potvrdivši raniju vest portala Euractiv.com.\nNova rumunska vlada desnog centra je danas dvoje evroposlanika nominovala za kandidate za evrokomesara: Valean i Zigfrida Murešana.\nPo izvorima Euractiv.com, Fon der Lajen je insistirala na potrebi za jednakom rodnom zastupljenošću, iako je rumunska vlada u Komisiji htela Murešana (38).\nAgencija AFP je večeras javila iz Brisela da je Fon der Lajen specijalistkinji za transportna pitanja Adini Valean (51) poverila upravo portfelj za saobraćaj.\nMurešan i Valean su članovi desničarske EPP-a, većinske stranačke grupacije u Evropskom parlamentu u Strazburu. Fon der Lajen je takođe članica EPP.\n"Valean je iskusna evroposlanica koja je već predsedavala komisijom ENVI (životna sredina) i sada predsedava komisijom ITRE (industrija, istraživanje i energetika)", piše u saopštenju Fon der Lajen o njenoj odluci.\nValean će sada morati na saslušanje u odborima Evroparlamenta koji su ranije odbacili njenu sunarodnicu, socijalistkinju Rovanu Plumb. Francuski kandidat Tieri Breton i Mađar Oliver Varhelji, takođe će morati da se podvrgnu toj proceduri.\nProcena poslanika o postojanju sukoba interesa u slučajevima tih potencijalnih evrokomesara biće idućeg utorka, 12. novembra.\nPored toga, zbog odlaganja Bregzita za 31. januar iduće, 2020. godine, Fon der Lajen je danas tražila od britanskog premijera Borisa Džonsona da predloži kandidata za mesto komesara.\nCela buduća Komisija, na čelu s Ursulom fon der Lajen, moraće da dobije odobrenje Evropskog parlamenta. To glasanje je zakazano za 27. novembar, a ukoliko se nominacija izglasa, nova Komisija stupa na dužnost 1. decembra, najavila je agencija AFP.


Predsednik Narodne skupštine razgovarao sa francuskim parlamentarcima\nPredsednik Narodne skupštine Republike Srbije dr Oliver Dulić primio je danas u Domu Narodne skupštine delegaciju Nacionalne skupštine Republike Francuske koju su predvodili poslanici Žan-Pjer Difo i Žan-Mišel Feran.\nPredsednik Narodne skupštine Republike Srbije dr Oliver Dulić primio je danas u Domu Narodne skupštine delegaciju Nacionalne skupštine Republike Francuske koju su predvodili poslanici Žan-Pjer Difo i Žan-Mišel Feran.<?xml:namespace>\nU razgovoru predsednik Dulić je naglasio da Narodna skupština intenzivno radi, da je donet veliki broj zakona i da će izmenama Poslovnika biti ubrzana procedura usvajanja zakona vezanih za evropsko zakonodavstvo. Rekao je da očekuje da nas Francuska podrži u naporima da se što pre uključimo u evrointegracije.\nFrancuski parlamentarci su ocenili da su međuparlamentarni odnosi veoma važni i da parlamentarna diplomatija može da ima ima značajnu ulogu u napretku Srbije ka evropskim integracijama. Istakli su da je Kosovo teško pitanje za Srbiju, ali je isto tako teško i za Evropu i da su došli ovde kako bi se neposredno upoznali sa situacijom.\nDulić je upoznao francuske parlamentarce sa stavovima o budućem statusu Kosova i Metohije i istakao da rešenje ovog pitanja treba da bude takvo da ne destabilizuje situaciju na Balkanu. Upozorio je da bi u ovoj fazi bilo jako loše doneti jednostrano rešenje i to bi sigurno izazvalo reakcije. Založio se za dijalog i istorijsko pomirenje Srba i Albanaca, jer je to od suštinskog značaja za izgradnju budućih odnosa. Brzo rešenje statusa Kosova, po oceni Dulića, ne bi doprinelo stabilnosti i uspostavljanju novih odnosa u regionu. Srbija se zalaže za jačanje saradnje u regionu i ona može da bude izvoznik stabilnosti i kreativnih rešenja, ali je potrebno malo više razumevanja od strane međunarodne zajednice, rekao je predsednik Narodne skupštine.


Vlada je danas, na Međunarodni dan planete Zemlje, donijela odluku da područje Parka prirode „Platamuni“ proglasi za prvo zaštićeno morsko područje u Crnoj Gori, saopštio je premijer Zdravko Krivokapić.\nOn ističe da je stavljanje pod zaštitu novih morskih zaštićenih područja posebno je značajno za proces pristupanja Crne Gore Evropskoj uniji.\n-Proglašavanje prvih morskih zaštićenih područja u Crnoj Gori je od značaja za dalju saradnju na nivou Sredozemlja, imajući u vidu dostupne fondove i podršku za dalje istraživanje morskog biodiverziteta, uspostavljanja najboljih praksi za efikasno upravljanje i kontrolu aktivnosti, obuke i jačanje kapaciteta-objavio je Krivokapić na Tviteru.\nPremijer je rekao da je zelena agenda za Crnu Goru jedan od najvažnijih prioriteta Vlade, te poručio da naša budućnost “zavisi od izbora koje činimo danas”.\nKrivokapić je naveo da je zahvalan evropskom komesaru Oliveru Varheljiju na podršci Crnoj Gori u koracima koje je, kako je rekao, naša država preduzela u izgradnji karbonski neutralne budućnosti.\n-Revizijom nacionalno utvrđenog doprinosa emisije gasova sa efektom staklene bašte obavezali smo se na smanjenje od 35 odsto i time, zajedno sa našim evropskim partnerima, u potpunosti potvrdili suštinsku posvećenost borbi protiv klimatskih promjena-naveo je Krivokapić


O nama » Muzej Objekata\nMUZEJ OBJEKATA - Devedesete kroz sećanje građana Srbije\nMuzej objekata nastao je kao inicijativa da se sakupe, sačuvaju i objedinjeno prikažu lična sećanja građana Srbije na period 90ih godina kada je državom dominirao režim Slobodana Miloševića. Predmeti, zapisi, audio i video fajlovi, fotografije, izjave, dokumenti i drugi tragovi prošlosti predstavljaće osnovu muzejske kolekcije koja će se kontinuirano uvećavati budućim donacijama građana.\nIdeja za ovakav muzej potiče od potrebe da se proces sagledavanja i razumevanja nedavne istorije dopuni svedočanstvima pojedinaca, pričama iz svakodnevnog života i ličnim iskustvima građana čiji je život bio oblikovan političkim dešavanjima 90ih. Ratovi, inflacija, sankcije, protesti, nemiri činili su svakodnevicu miliona građana Srbije tokom čitave jedne decenije. Danas, deset godina nakon demokratskih promena u državi, ovaj period i dalje je nedovoljno obrađen i jasno pozicioniran u sagledavanjima istorijskog razvoja društva u Srbiji, i to kako na državnom tako i na ličnom nivou.\nImajući to u vidu, muzej ima za cilj da otvori još jednu moguću platformu koja će, kroz direktno učešće građana u njenoj izgradnji, omogućiti pristup potpuno jedinstvenom materijalu od značaja za razumevanje ovog perioda iz potpuno novog ugla.


Savet bezbednosti UN bez saglasnosti oko Koreje – Nadlanu.com\nSavet bezbednosti UN bez saglasnosti oko Koreje\nUJEDINJENE NACIJE, 20. decembra (Beta-AFP/AP) – Članice Saveta bezbednosti Ujedinjenih nacija nisu uspele ni posle osam časova pregovora na zatvorenoj sednici posvećenoj krizi na Korejskom poluostrvu da se usaglase oko finalne deklaracije.\nPosle vanredne sednice koju je sazvala Rusija, ambasadorka SAD Suzan Rajs rekla je da je većina 15-članog Saveta insistirala na „jasnoj osudi“ Severne Koreje ali da nisu postigli jednoglasan stav o tome i da je malo verovatno da će se premostiti razlike.\nPredstavnici Južne i Severne Koreje dobili su samo po dva minuta da pred Savetom bezbednosti obrazlože svoje stavove.\nSavet bezbednosti je sazvao vanrednu sednicu u nedelju uoči najavljenih jednodnevnih vojnih manevara s bojevom municijom koje je spremala Južna Koreja na istom ostrvu u Žutom moru. Na tom ostrvu je prošlog meseca Severna Koreja izvela artiljerijski napad, u znak odmazde što je Južna Koreja blizu njega izvodila slične vežbe.


Radeon HD 5800 DX11 – lansiranje 22. septembra\nNapisao V.J., 2009-09-17 15:27:46 u Najave\nApsolutni šampion implementacije tehnologije u okviru DirectX-a 11 adoption, kompanija AMD odredila je datum lansiranja nove generacije grafičkih procesora. U pitanju je 22. septembar simboličan datum jer je to tačno jedan mesec pre lansiranja operativnog sistema Windows 7, koji nam i donosi ovaj API. AMD planira da u prvom talasu izbaci dva derivata grafičkog procesora RV870 GPU, koji će nositi nazive Radeon HD 5870 i 5850. Oba modela izrađena su primenom 40nm proizvodnog procesa, poseduju 256-bitni memorijski interfejs, tehnologije CrossFireX i Eyefinity kao i memoriju GDDR5.\nRadni taktovi modela Radeon HD 5870 iznosiće 850 MHz za GPU i 4.8 GHz za memorije, dok procesor poseduje i 1600 stream processors, kao i 32 jedinice za procesorinja rastera što je dvostruko više u odnosu na modele serije Radeon HD 4800. Preporučena cena na US tržištu iznosiće tričavih 400 USD.\nModel Radeon HD 5850 se pak odlikuje radnim taktovima od 750 MHz/4 GHz, poseduje 1440 stream procesora a preporučena cena biće ispod 300 USD.


U Briselu sa više strana potvrdjena podrška pregovorima Beograda i Prištine\nU Briselu je danas sa više strana potvrdjena podrška pregovorima Beograda i Prištine, uz insistiranje da Kosovo bude multietničko, multikulturno, uz snažno izraženu zaštitu prava manjina.\nEvropska unija stoji na stanovištu da bi najbolje bilo kada bi se do konačnog rješenja kosovskog statusa došlo tokom ove , 2006. godine, uverenje je jednog od evropskih diplomata, usko uključenog u kosovske pregovore. On je danas naglasio da bi za Brisel od izuzetnog značaja bilo kada bi se na kraju pregovaračkog procesa došlo do dogovornog rešenja, odgovora na otvoreno pitanje kosovske budućnosti iza kojeg stoje obe strane. Medjutim, ukoliko to ne bude moguće, stav ovog evropskog izvora, koji oslikava i stav Unije, je da će se tada rešenje potražiti u odluci Saveta bezbednosti. Ovo je prvi put da se u Briselu kao moguće pominje rešenje kosovskog pitanja koje bi bilo nametnuto pregovaračima i koje bi imalo podršku Unije.\nDanas je i parlamentarna skupština Evropske organizacije za bezbednost i saradnju, koja je zaključila rad u Briselu, izglasala rezoluciju koja iskazuje podršku specijalnom izaslaniku, Marti Ahtisariju, i poziva da se sve snage usmere na stvaranje Kosova kao multietničkog i multikulturnog društva, koje poštuje prava manjina.\nSam finski diplomata Ahtisari će se 17. ovog meseca obratiti evropskim ministrima spoljnih poslova u Briselu iznoseći poslednji izveštaj o toku pregovora, dok se očekuje, kako je danas najavljeno, da će se poslednje nedelje jula u Beču susresti najviši zvaničnici Beograda i Prištine, nastojeći da približe stavove i konačni odgovor na pitanje kako će Kosovo izgledati u budućnosti?


Premijer se sastao sa članicama AmCham-a - Bizlife.rs\nPremijer se sastao sa članicama AmCham-a\n07:20 Beograd, 21.12.2011.\nKompanije članice Američke privredne komore u Srbiji sastale su se sa predsednikom Vlade i ministrom finansija Republike Srbije, Mirkom Cvetkovićem.\nPredsednik Vlade razgovarao je sa predstavnicima najvećih stranih i domaćih kompanija o ekonomskim prognozama za 2012. godinu, posebno imajući u vidu krizu u evrozoni, a bilo je reči o budžetu Republike Srbije i njegovoj realizaciji.\n„U sledećoj godini posebnu pažnju posvetićemo održanju makroekonomske stabilnosti kao i oživljavanju ekonomske aktivnosti i zapošljavanju. Osnovna pokretačka snaga našeg privrednog rasta su investicije pre svega u realni sektor i izvozno orijentisanu privredu. Baš iz tog razloga sve snage usmerićemo na privlačenje stranih direktnih investicija,” izjavio je predsednik Vlade Mirko Cvetković.\n„Ono što je najvažnije za privredu je da Vlada, bez obzira na izbornu godinu, nastavi sprovođenje strukturnih reformi i dosledniju primenu usvojenih mera,” rekao je predsednik Američke privredne komore u Srbiji, Miloš Đurković.\n„Prognoze za narednu godinu u velikoj meri povezane su sa dešavanjima u evrozoni. Uz najavljeni skromni rast u Srbiji ali i recesiju koja pogađa privredu cele Evrope, smatramo da naša najveća ekonomska šansa ostaju evropske integracije, ali i da je potrebno raditi na privlačenju stranih investicija. U tom smislu, predstavnici Američke privredne komore su u okviru trgovinske delegacije prošle nedelje posetili SAD u cilju promovisanja Srbije kao investicione destinacije, gde smo dobili veoma pozitivne ocene i ohrabrujuće poruke”, dodao je Đurković.\nG. Đurković se takođe osvrnuo i na prethodnu godinu, koja je u velikoj meri za sve predstavnike privrede bila puna izazova i preneo stav da je ipak bilo bitnih pomaka, pre svega u sistematskom pristupanju Vlade pri rešavanju problema nelikvidnosti privrede. Dodatno, napori AmCham-a i Vlade rezultovali su kompletiranjem regulative u zaštiti intelektualne svojine usvajanjem Zakona o optičkim diskovima, dok je Vladinom uredbom ograničena visina naknade za upis hipoteke.\namcham mirko cvetković poslovne vesti Srbija


AKTIVIRAN ALUMNI KLUB – MILICA MANDIĆ S RAZLOGOM PRVA - Megatrend Univerzitet\nAKTIVIRAN ALUMNI KLUB – MILICA MANDIĆ S RAZLOGOM PRVA\nProf. dr Miodrag Jevtić, rektor, primio je u sredu, 20. februara, studentkinju našeg Univerziteta Milicu Mandić i čestitao joj na najnovijem priznanju – zlatnoj medalji osvojenoj na nedavnom Medjunarodnom takmičenju u tekvondou u Antaliji, Turska.\nMilica Mandić diplomirala je s uspehom Odnose s javnošću na Fakultetu za kulturu i medije, a potom upisala master studije na istom fakultetu, gde takodje postiže solidne rezultate i pored napornih sportskih obaveza. Miličina biografija ovenčana je nizom medalja najvišeg sjaja, uključujući i zlato na Olimpijskim igrama u Londonu (2012); reč je o prvoj olimpijskoj zlatnoj medalji u istoriji srpskog sporta.\nPrimajući čestitke i prigodan poklon od rektora Jevtića, Mandićeva je istakla da joj ne nedostaje energije za borbu za što bolje pozicije Srbije na sportskoj i uopšte javnoj sceni, ali i da na putovanja redovno nosi i čita fakultetske udžbenike, pošto želi da usavrši svoja komunikološka znanja. Po okončanju master studija, Milica Mandić namerava da upiše doktorske studije na Megatrendu, u čemu ima podršku uprave Univerziteta, nastavnika i studenata.\n„Vi ste visoko uzdignuta zastava znanja, borbenog morala, lepote i prirodnosti, što čini čast Megatrend univerzutetu i čitavoj našoj akademskoj zajednici“, rekao je na kraju skromne svečanosti rektor Jevtić. On je oglasio aktiviranje našeg ALUMNI – kluba, koji okuplja bivše i sadašnje studente Megatrend univerziteta. Milica Mandić s razlogom stoji u vrhu te liste naših svršenih diplomaca koji ostvaruju zavidne rezultate na raznim područjima privrednog, društvenog, kulturnog, sportskog, medijskog i drugog stvaralaštva.


Srpski košarkaš Marko Gudurić zvanično se vratio u Fenerbahče!\nOvu vest na svom sajtu objavio je turski velikan za koji je Gudurić nastupao od 2017. do 2019. godine.\nGudurić je nedavno dobio otkaz u Memfisu, a sa klubom iz Istanbula, koji od ove sezone vodi selektor Srbije Igor Kokoškov, potpisao je ugovor do kraja sezone 2022/23.\nFenerbahče je u strašnoj krizi i ređa više nego ubedljive poraze. Sinoć ih je “isprašio” Žalgiris, i to na rođendan Igora Kokoškova, pa su sada na 15. mestu na tabeli Evrolige sa samo pet pobeda iz 15 mečeva. U turskom šampionatu je situacija koliko-toliko bolja...\nGudurić će i te kako da pojača konkurenciju sa iskustvom iz NBA lige, U najjačoj ligi na svetu je upisao 44 nastupa, a u proseku je beležio 3,9 poena uz 1,7 skokova i jednu asistenciju po utakmici.\nRođeni Pribojac je pre Fenerbahčea četiri godine proveo u Crvenoj zvezdi i FMP-u, a sa reprezentacijom Srbije je osvojio srebro na Evropskom prvenstvu u Turskoj 2017. godine.\nTurski mediji spekulišu da bi Kokoškov mogao da dovede i Tomasa Ertela iz Barselone i da su u toku završni pregovori. Iskusni plejmejker je ove sezone u proseku beležio 4,5 poena uz 3,5 asistencija, a njegova registracija biće moguća tek od 30. decembra.\nPrethodno je tokom karijere igrao za Po-Ortez, Strazbur, Alikante, Baskoniju i Anadolu Efes, što će reći da mu igranje u Turskoj nije strano.\nVIDEO: Urnebesan autogol Dejana Lovrena\nUrnebesan autogol Dejana Lovrena


Rajčević: Nastavak podrške projektima koji će građanima olakšati život | Banjaluka.net\nMinistar za naučnotehnološki razvoj, visoko obrazovanje i informaciono društvo Srđan Rajčević rekao je da će ovo ministarstvo, u saradnji sa partnerima – UNDP-om i gradom Banjaluka, nastaviti da podržava projekte koji će građanima olakšati život, poput projekta praćenja autobusa BL BusTracker.\nRajčević je novinarima u Banjaluci, gdje je prezentovan projekat “BL bastreker”, rekao da je riječ o projektu u kojem svi dobijaju, prije svega građani Banjaluke jer će im korištenje ovakve aplikacije i softverskog rješenja olakšati život.\n“Dobijaju i svi potencijalni budući inovatori i oni koji žele da se bave razvojem softvera, jer će na osnovu onoga što su postavili ljudi sa banjalučkog Elektrotehničkog fakulteta /ETF/ moći da nadograđuju svoja rješenja”, rekao je Rajčević.\nOn je naglasio da to doprinosi i razvoju čitavog novog eko-sistema koji će se bazirati na tehnologijama “pametnog grada” /smart city/.\nRajčević je rekao da Ministarstvo za naučnotehnološki razvoj, visoko obrazovanje i informaciono društvo i Vlada Srpske ostaju privrženi primjeni rješenja “pametnog grada”.\n“Kada smo početkom 2020. godine organizovali sastanak sa predstavnicima lokalne kancelarije UNDP-a u Banjaluci, kao Ministarstvo nismo imali nijednu dilemu da se aktivno uključimo u ovu inicijativu i da je podržimo u značajnom finansijskom iznosu”, naveo je Rajčević.\nSmatrali smo, naglasio je Rajčević, da je vrijeme da se razvije određeni set projekata u Srpskoj, koji će doprnijeti, prije svega, podizanju svijesti o potrebi tehnologija “pametnog grada” u našim urbanim cjelinama.\n“Banjaluka je, kao najveća urbana cjelina, svakako dobila možda i najveći fokus u okviru ove inicijative i kao rezultat tih projekata danas smo imali prezentaciju aplikacije, koja je pokazna vježba za ono što možemo, kao Republika i kao društvo, da postignemo u razvoju `smart siti` tehnologija”, naveo je Rajčević.\n“To je, prije svega, zato što takav koncept razvoja na takozvanom otvorenom kodu pruža mogućnost da rezultate sprovođenja ovog projekta kao Ministarstvo i kao Vlada možemo u saradnji sa UNDP-om kasnije da adaptiramo i za druge urbane cjeline u Srpskoj”, naglasio je Rajčević.\n“Grad Banjaluka želi da zaokruži priču o modernom javnom prevozu za ovu godinu, koji se sastoji od više od 30 ili 40 modernih autobuskih stajališta u užem dijelu centra grada”, rekao je Stanivuković i najavio da će za to uskoro biti raspisan javni poziv, te naveo da se očekuje postavljanje modernih autobuskih stajališta u toku godine.\n“Drago mi je što grad ima partnere u UNDP-u i nadležnom ministarstvu, `Autoprevozu` i drugim prevoznicima. Prioritetni zadatak poslije ove prezentacije je da grad objedini sve prevoznike da preuzmu ovu aplikaciju i primijene je”, rekao je Stanivuković.\nOn je naveo da je ETF postavio ambiciozan cilj – da se do kraja godine sa svim prevoznicima u užem dijelu centra grada omogući komunikacija, a već do sredine naredne godine i da budu obuhvaćeni i periferija i sela.\nProfesor na Elektrotehničkom fakultetu /ETF/ Univerziteta u Banjaluci Dražen Brđanin rekao je da je riječ o jednom od 10 projekata u okviru inicijative “Banjaluka – pametni grad budućnosti” i realizovan je u saradnji ETF-a i preduzeća “Autoprevoz”.\n“Trenutno omogućava praćenje autobusa na linijama 10, 13 i 17 U okviru projekta razvijena je mobilna aplikacija koja je besplatna i javno dostupna i građani mogu da je već koriste”, rakeo je Brđanin i dodao da je više od 400 korisnika instaliralo aplikaciju, koja je ocijenjena veoma dobrom.\n“U isto vrijeme, otvara ogroman potencijal i korist i za same prevoznike, koji mogu da imaju uvid u kretanje saobraćaja. Donosi korist i za grad – da se vidi kako to funkcioniše, te za Univerzitet i Ministarstvo otvara prostor za naučnoistraživački rad na novim projektima i komercijalizaciju nekih od tih rješenja”, rekao je Vukmir.


Jeftini letovi iz Španije za Falklandske otoke - Avionske karte Španija Falklandski otoci - eSky.ba\nLetovi iz Španije za Falklandske otoke\nPretražite letove iz Španije za Falklandske otoke\nProvjerite najbolje ponude letova iz Španije za Falklandske otoke\n✔ Postoje li posebne ponude za letove iz Španije za Falklandske otoke na eSky.ba?\n✔ Mogu li se pobrinuti za osiguranje prilikom rezervacije leta iz Španije za Falklandske otoke?\n✔ Ako rezerviram let iz Španije za Falklandske otoke, mogu li rezervirati ujedno i smještaj?\n✔ Koje avio-kompanije nude letove iz Španije za Falklandske otoke?\nBudite sigurni, da na eSky.ba ponuda letova iz Španije za Falklandske otoke uključuje ne samo niskotarifne avio-kompanije, već i one koje su specijalizirane za visoki standard.


Pad američke ekonomije od 32,9 odsto – Bankar.rs\nDeset najbogatijih zaradili dovoljno da plate vakcine za celu planetu\nHome/ANALIZE/Pad američke ekonomije od 32,9 odsto\nAmerička ekonomija u drugom tromesečju je potonula za 32,9 odsto u odnosu na isti period lani, što je njen najveći pad od 1947. godine, odnosno od kada su se počeli voditi podaci, objavilo je u četvrtak američko ministarstvo trgovine, označivši time kraj istorijski najdužeg razdoblja ekonomskog uzleta u SAD-u.\nTakav pad BDP-a više je nego trostruko veći od prethodnog rekordnog pada od 10 odsto u drugom tromesečju 1958. godine.\nPoređenja radi, u prvom ovogodišnjem kvartalu najveća svetska ekonomija pala je za pet odsto u odnosu na isto razdoblje prošle godine.\nTime je u SAD-u završilo istorijski najduže razdoblje ekonomskog uzleta, koje je trajalo 11 godina, a zvanično je nastupila recesija, koja se uobičajeno definiše kao dva tromesečja uzastopnog pada BDP-a.\nGlavnina rekordnog pada BDP-a dogodila se u aprilu, kada je ekonomska aktivnost gotovo zaustavljena nakon što su od sredine marta uvedene stroge mere radi suzbijanja širenja epidemije, koje su prekinule rad fabrika, restorana, kafića i drugih delova ekonomije.\nIako su se aktivnosti počele oporavljati u maju, zamah je usporio nakon ponovnog porasta broja novozaraženih, najpre u gusto naseljenim regijama na jugu i zapadu SAD-a, gde su vlasti u najteže pogođenim područjima ponovno zaustavile poslovanje ili su odgodile njihovo ponovno pokretanje. To je prigušilo nade da će u trećem kvatralu doći do snažnog ekonomskog oporavka.\nPredsednik američke centralne banke Fed Jerome Powell u sredu je potvrdio da ekonomska aktivnost usporava. Fed je na ovosedmičnoj sednici zadržao kamatne stope blizu nule i obećao da će nastaviti upumpavati novac u ekonomiju.\n“Izgledi baš nisu dobri. Amerikanci se ne ponašaju dobro po pitanju socijalne distance, stopa zaraze je neprihvatljivo visoka, a to znači da ekonomski rast ne može oživeti”, rekao je Sung Won Sohn, profesor finansija i ekonomije sa Loyola Marymount Universityja u Los Angelesu.\nBez istorijski velikog paketa fiskalnih podsticaja od gotovo 3.000 milijardi dolara, pad ekonomije bio bi još snažniji. Taj paket predviđa pomoć kompanijama pri isplati plata, a milionima nezaposlenih Amerikanaca omogućava isplate naknada u visini 600 dolara sedmično. Međutim, u subotu ističe rok tom paketu mera.\nOštar pad BDP-a mogao bi stvoriti pritisak na Belu kuću i Kongres da postignu dogovor o drugom paketu ekonomskih podsticaja.\nAmerika Pad BDP-a


Branka Djukić: Tanjug treba da završi popis\nDirektorka ukinute državne novinske agencije Tanjug Branka Djukić izjavila je da sprovodjenje odluke Vlade o prestanku rada te agencije od 5. novembra podrazumeva i popis imovine, obaveza i potraživanja do kraja 2015. godine, kao i da sačini finansijske izveštaje o poslovanju u 2015. godini.\n“Sprovodjenje Odluke vlade od 5. novembra ne podrazumeva samo isplatu zarada, otpremnina i drugih primanja’, kao i ‘drugih obaveza’, niti samo to prethodi brisanju iz Registra privrednih subjekata. Primera radi, Tanjug, pored ostalog, mora da obavi Popis imovine, obaveza i potraživanja na dan 31.12.2015, kao i da sačini finansijske izveštaje o poslovanju u 2015. godini”, rekla je Djukić Udruženju novinara Srbije na pitanje kada će, u skladu sa vladinom odlukom, zatražiti brisanje Tanjuga iz registra privrednih društava.\nU Agenciji za privredne registre (APR) agenciji Beta su pre dva dana rekli da Tanjug nije podneo zahtev za brisanje iz registra privrednih društava, na šta ga obavezuje odluka vlade o prestanku rada agencije od pre dva meseca, nakon isplate otpremnina, zarada i drugih obaveza.\nMinistarstvo kulture i informisanja saopštilo je juče da pitanje kada će Tanjug podneti prijavu za brisanje iz Registra privrednih društava treba uputiti direktorki Tanjuga Branki Djukić i podsetilo da je vladinom odlukom definisano da direktor to uradi po isplati zarada, otpremnina i drugih obaveza”.\nBranka Djukić je ocenila da “ne čudi” interesovanje za brisanje Tanjuga iz regista APR kada dolazi iz medija, pre svega konkurentskih, ali da bi UNS, “po prirodi stvari” trebalo da se interesuje i zalaže za opstanak i trajanje medija, a ne za njihovo brisanje.\nUpitana da li ima informacije o ranije najavljivanom “novom vlasniku” agencije, rekla je da “nikada nije najavila da će Tanjug dobiti novog vlasnika, niti to pitanje spada u delokrug njenih ovlašćenja”.\nNa pitanje na koji način se finansira rad Tanjuga, Djukić je istakla da je delatnost Tanjuga sufinansirao osnivač, odnosno država, ali i da je agencija zaradjivala “značajna” sredstva na tržištu.\nOtkako je Vlada Srbije donela odluku o prekidu rada Tanjuga, toj agenciji iz budžeta je isplaćeno ukupno nešto više od 76 miliona dinara za otpremnine za 152 zaposlena kao i za rešavanje pravnih posledica prestanka rada agencije.\nDržava je pre toga finansirala Tanjug sa oko 200 miliona dinara godišnje, a to je po izveštajima medija o poslovanju agencije iznosilo oko 70 odsto ukupnih Tanjugovih prihoda.\nTanjug je prestao rad 31. oktobra 2015. godine, u skladu sa članom Zakonom o javnom informisanju i medijima, jer u dva kruga privatizacije nije bilo kupaca za državnu agenciju.\nOdluka Vlade Srbije o pravnim posledicama prestanka rada Tanjuga stupila je na snagu 5. novembra 2015. godine, ali je agencija nastavila da emituje vesti.


TotalCar.rs » Porsche proširuje svoj rang električnih vozila\nIzvršni direktor Porsche-a Oliver Blum otkrio je da će ovaj nemački brend napraviti rang električnih automobila koji će ići dalje od Mission E modela, kako bi se ispunila striktna emisiona pravila u Kini.\nBlum je u Šangaju za Automotive News otkrio da će se novi modeli sa baterijama pridružiti Missionu E sa proizvodnim specifikacijama početkom naredne decenije, ali nije precizirao da li je reč o novim automobilima ili o elektrifikovanim varijantama postojećih.\nIpak, Blum je rekao da bi se, pored postojećih Cayenne i Porsche hibrida, nekoliko novih plug-in hibridnih Porsche modela moglo proizvoditi.\n“To je više od potrebe da se poštuju pravila. Nama je ta tehnologija veoma interesantna, zato što električni automobili omogućavaju veoma sportsko iskustvo u vožnji, što se odlično uklapa u ključnu vrednost našeg brenda,” rekao je Blum.\nPorsche namerava da lansira Mission E na tržište 2019. godine, sa planom da prodaje oko 20.000 primeraka na godišnjem nivou. Originalni koncept imao je dva električna motora koja su pogonila sva četiri točka, kao i snagu veću od 600 konja. Koncept je mogao da pređe oko 500 km sa napunjenom baterijom.


Srbija se po političkoj moći žena, prema Indeksu o moći žena (Women’s Power Index), koji objavljuje Savet za spoljnopolitičke odnose (Council on Foreign Relations – CRF), nalazi na 26. mestu od 193 rangirane države, saopštilo je danas vladino Koordinaciono telo za rodnu ravnopravnost.\n“Indeks pokazuje da je Srbija jedna od 22 zemlje na svetu koja na čelu vlade ima ženu, dok smo po broju žena u izvršnoj vlasti 19. na svetu. U samom vrhu smo i po broju poslanica u Narodnoj skupštini, gde zauzimamo 24. mesto”, izjavila je predsednica Кoordinacionog tela za rodnu ravnopravnost Zorana Mihajlović, navedeno je u saopštenju.\nOna je istakla da je Srbija u poslednjih sedam godina rodnu ravnopravnost postavila za jednu od prioritetnoh oblasti.\n“Mnogo smo uradili i drago mi je da se to prepoznaje na globalnom nivou. Ipak, još puno posla je pred nama – da obezbedimo da žene imaju jednake mogućnosti kao i muškarci, kako u političkom, tako i u ekonomskom i društvenom životu”, rekla je Mihajlović.\nIndeks pokazuje da su SAD postigle najveći napredak, nakon poslednjih predsedničkih izbora, pa su sa 128. pozicije sada dospele na 43. mesto.\nIpak, globalno gledano zastupljenost žena nije ni blizu rodnog pariteta, globalni prosek porastao je sa 26,9 na 27,5 poena na skali na kojoj 100 poena predstavlja punu rodnu ravnopravnost.


CBD je legalan! EU odluka - CBD ULJE BEOGRAD SRBIJA - VESTRATEK\nPočetna / O CBD-u / CBD je legalan! EU odluka\nNajviši sud Evropske Unije – CBD JE LEGALAN!\nEvropski sud pravde doneo je odluku o legalnosti CBD-a i smatra da CBD ne treba da se tretira kao opojna droga s obzirom da nema nikakve psihotropne efekte i uopšte uzev negativan učinak na zdravlje ljudi.\nSud je, takođe, presudio da države EU ne mogu zabraniti puštanje u promet CBD-a, koji je legalno proizveden u drugoj državi članici, osim ako nije faktički utvrdjeno da nosi rizik po javno zdravlje.\nPročitajte prevod presude ovde\nOriginani dokument presude možete da nadjete ovde\nŠta ovo znači za proizvođače CBD ulja?\nOva odluka izvršiće neverovatan uticaj na industriju CBD-a u EU, a i šire.\nRazmotrimo CBD i marketing\nOdlukom da je CBD legalan, proizvođači CBD-a moći će da plasiraju svoje proizvode putem trenutno nedostupnih kanala. U osnovi ova presuda omogućava da proizvođači CBD-a dobiju isti tretman kao proizvođači robe široke potrošnje, odnosno daleko povoljnije uslove za plasman. Zamislite da možete da plasirate svoj proizvod kao patike ili čokoladu. U osnovi, to je ono što ova presuda omogućava, a u narednim mesecima predviđa se veliki pomak u oblasti marketinga.\nCBD i finansijska industrija?\nCBD se smatra proizvodom visokog rizika. To znači da ako želite da prihvatite isplatu preko kreditne kartice, morate da imate posrednika koji naplaćuje različite takse, koje, kada se saberu, čine značajan iznos. Odlukom o legalnosti, CBD se uklanja sa liste proizvoda visokog rizika i omogućava se nesmetan promet ovog proizvoda. Samim tim, mogućnost za akumulaciju nepotrebnih troškova praktično nestaje. Zamislite samo kakav će to uticaj imati na industriju! Presuda da je CBD legalan otvorila je vrata tržištu CBD-a koje će u vrlo bliskoj budućnosti postati vredno više milijardi evra.\nOva presuda je od ogromne važnosti za budućnost industrije, ali i za sigurnost potrošača. Verujemo da će u skorije vreme doći do regulacija proizvodnje CBD proizvoda. Verujemo da će svaki proizvodjač morati da prati GMP, HACCP i slične procese i procedure da bi mogli da plasiraju svoj proizvod na EU tržiste. VESTRATEK od početka je zasnovala svoju proizvodnju upravo po tim regulativama. Naš cilj je da naše CBD ulje uvek bude sigurno za potrosače nezavisno da li su ljudi ili ljubimci.\nOznake: CBD, cbd je legalan, CBD Ulje, eu sud, odluka\nKategorije: O CBD-u, Vesti i obaveštenja\nPrevPrethodnaPREVOD: EU presuda u predmetu C-663/18\nSledećiImunitet i CBD uljeSledeći\n[…] EU Odluka o legalizaciji CBD ulja […]


Ovogodišnje učešće naših učenika u projektu «Znanje = tolerancija» povodom Noći pogroma\nStrip izdanje Priče o spasavanju tokom Holokausta\nPovodom 9. novembra, dana kada se sećamo Noći pogroma, istorijskog događaja nasilja širokih razmera, koji se desio širom Nemačke i Austrije 1938. godine i bio usmeren protiv jevrejskih građana, u našoj školi su prošle nedelje u četiri odeljenja održane dve radionice povezane sa temama antijevrejskih zakona, stereotipa, diskriminacije, nasilja, tolerancije. Pomenuti istorijski događaj predstavlja drastičan primer kako se od stereotipa i predrasuda dolazi do diskriminacije i nasilja neverovatnih razmera. Svake godine tim povodom sa učenicima dodatno govorimo o ovim temama i problemima koji opterećuju i savremeno društvo, a u cilju preventivnih aktivnosti zaštite učenika od nasilja.\nOrganizacija „Haver Srbija“ neprofitna, nevladina, obrazovna organizacija građanskog društva, koja promoviše raznoliko i inkluzivno društvo u Srbiji, podržano od starne Ministarstva prosvete, nauke i tehnološkog razvoja već više godina sprovodi projekat «Znanje = tolerancija» sa idejom da mladi ljudi sticanjem znanja mogu stvarati tolerantnije društvo i da je ulaganje u znanje i obrazovanje ulaganje u bolju budućnost svakog društva. Učenici i nastavnici naše škole su bili redovni učesnici projekta, a tako je i ove školske godine.\nU okviru ovogodišnjih novembarskih aktivnosti sa pomenutim temama, u četvrtak, 4. 11. 2021, održane su radionice „Predrasude i diskriminacija“ i „Antijevrejski zakoni““ za učenike dva odeljenja trećih razreda i dva drugih razreda. Četiri radionice u našoj školi u odeljenjima 2-1, 2-2, 3-1 i 3-2, odražale su Mina Pašajlić i volonterka Tamara Mirčetić iz Haver organizacije, na kojima su prisustvovale i nastavnici Ivana Ilić, Dragana Vitas i Aleksandra Sekulić. Radionice su bile interaktivne, a učenici su sve vreme angažovani. Voditeljke radionica su na zanimljiv i za učenike prijemčiv način, govorile o povezanosti stereotipa, predrasuda, diskriminacije i nasilja – i antisemitizma koje je drastičan njegov primer, kao i o antijevrejskim zakonima i šta su oni u suštini u pogledu ograničavanja ljudskih prava i sloboda. Radionicama su prisustvovali i aktivno učestvovali u radu i pomenuti nastavnici u cilju stručnog usavršavanja u ustanovi.\nCiljevi održanih radionica su, osim negovanja kulture sećanja, i upoznavanje učenika sa novim pojmovima, proširivanje njihovih znanja iz oblasti kršenja ljudskih prava, uočavanje važnosti aktivnog odnosa prema istoriji, obnavaljanje ranije stečenih znanja na pomenute teme i usvajanje novih, ali i usvajanje novih načina saznavanja. Zatim, razvijanje kritičkog mišljenja i sistematskog i objektivnog pristupa saznavanju i učenju. Značajno za učenike je i podizanje svesti o važnosti empatije, humanosti, tolerancije i moralnosti, uočavanje promena u sistemu vrednosti i pronalaženje društvenih uzroka pojave Holokausta.\nSituacija sa epidemijom,koja nas već neko vreme opterećuje, uticala je da broj učenika na radionicama bude manji od uobičajenog, međutim, verujemo da će oni, ono što su saznali i doživeli na radionicama, preneti svojim drugarima i da će osvešćeni u pogledu pomenutih tema biti budući savesni i aktivni članovi društvene zajednice.


30. mart 2021. Osnivački sastanak Parlamentarne mreže za digitalnu bezbednost\nPrisutnima se obratio predsednik Narodne skupštine Ivica Dačić koji je istakao da se danas digitalnom pismenošću i digitalnom bezbednošću bave sve države i kao svojom razvojnom polugom, ali istovremeno i kao rizikom za narušavanje osnovnih vrednosti ljudskih prava, borbom protiv kriminala i svim drugim razornim fenomenima koje ugrožavaju stabilnost savremenog društva. Dačić je ovom prilikom istakao da je Srbija visoko digitalizovano društvo i da svakog dana blizu četiri miliona naših građana koristi internet, a 80 odsto domaćinstava ima priključak za internet.\n„Naravno, svi koristimo internet da bismo saznali vesti, ali i da bismo se zabavili. Ali iza svih ovih korisnih strana digitalizacije stoji i ona velika, tamna strana virtuelnog prostora zbog koje smo danas ovde”, rekao je Dačić i dodao da je internet postao prostor u kojem se vrše teška krivična dela, prostor u kojem je ugrožena bezbednost svakoga ko nema znanje i svest o tome da može da postane žrtva.\nOn je istakao da živimo u doba kada je kriminal dobio novo lice, on nije na ulicama i ne može se suzbiti tradicionalnim metodima. „On je potencijalno u domu svakog od nas, mi smo mu izloženi i moramo da pronađemo efikasan način da se od njega zaštitimo”, kazao je Dačić.\nPredsednica Odbora za prostorno planiranje, saobraćaj, infrastrukturu i telekomunikacije Katarina Rakić zahvalila se predsedniku Narodne skupštine na pozdravnom obraćanju, dodala da će o narednim aktivnostima Mreže blagovremeno obaveštavati narodne poslanike i navela da će Mreži biti čast da predsednik uzme učešće u njenom radu.\nU uvodnom delu sastanka, obratila se i ministarka trgovine, turizma i telekomunikacija Tatjana Matić. Ona je objasnila da je definisanje digitalizacije kao prioritetnog plana Republike Srbije još pre pet godina omogućilo našoj zemlji, pre svega, da ostvarimo naše razvojne potencijale ali i da budemo spremni na neočekivanu pandemijsku krizu. To se videlo kroz čitav niz sektora u kojima je upravo i primenjena digitalizacija koja je omogućila da udar pandemijske krize bude ublažen. To se, kako je ministarka obrazložila, videlo pre svega u sektoru obrazovanja i sektoru elektronske trgovine. Upravo zahvaljujući donošenju zakona i podsticanju razvoja telekomunikacija, a posebno podsticanju digitalne bezbednosti i podizanju digitalnih veština svih građana, doprinelo je da se u pandemijskim uslovima omogući poslovanje, obrazovanje, komunikacija i ukupno društveno funkcionisanje. „Ujedno sa razvojem novih tehnologija i usluga koje se u sve većem broju pružaju i elektronskim putem, pojavila se i potreba za većim nivoom informacione bezbednosti, koja je pre svega u našu legislativu uvedena kroz Zakon o informacionoj bezbednosti 2016. godine, i moram da kažem da je Srbija već u tom trenutku, bila jedna od retkih zemalja čak i u Evropskoj uniji koja je donela jedan ovakav zakon“, istakla je ministarka. Dodala je i da je Srbija već tada prepoznala da informacioni rizici postoje na strani grđana i privrede koji se prvi nađu na udaru visokotehnološkog kriminala. Navela je i da je posebna pažnja kroz Zakon o infomacionoj bezbednosti posvećena zaštiti dece, dodatno regulisana Uredbom o zaštiti dece i korišćenju informaciono-komunikativnih tehnologija. Ministarka je istakla da je do sada sprovedeno 397 predavanja za 14.717 dece od strane Nacionalnog kontakt centra za bezbednost na internetu i da ovaj Centar koordinira sa resornim ministarstvima i zdravstvenim ustanovama.\nKatarina Rakić je naglasila da kao predsednik Odbora za prostorno planiranje, saobraćaj, infrastrukturu i telekomunikacije ima odličnu saradnju sa Ministarstvom i izrazila uverenje da će tako biti i kada je u pitanju saradnja u okviru Parlamentarne mreže za digitalnu bezbednost u budućim aktivnostima.\nPrisutnima se obratila i direktorka UNICEF u Srbiji Dejana Kostadinova koja je istakla da je digitalni svet postao deo naših svakodnevnih aktivnosti, i da naša prava, kao i u stvarnom svetu, tu mogu biti ugrožena. To se posebno odnosi na decu i njihovu bezbednost, naglasila je ona. Digitalni svet omogućava deci i mladima da uče, komuniciraju, da bolje razumeju svet, da iskažu svoje stavove i dignu svoj glas, rekla je Kostadinova. Sa druge strane, tu nastaje novi prostor za nasilje i ekspoloataciju dece i zato je bitno da se razviju mehanizmi koji će omogućiti da deca ostanu bezbedna i da im bude zaštićena privatnost i u digitalnom svetu, ukazala je Kostadinova. Zato je važno što je formirana ova Parlamentarna mreža, istakla je ona. Dejana Kostadinova je navela i da je Komitet za prava dece Ujedinjenih nacija prošlog meseca usvojio Generalni komentar na dečja prava u odnosu na digitalno okruženje, koji će biti dostavljen svim vladama sveta.\nReč je preuzela stalna predstavnica Programa za razvoj Ujedinjenih Nacija (UNDP) Fransin Pikap koja je ukazala da ova tema zadobija sve veću pažnju širom sveta, s obzirom da su informacione tehnologije postale vitalne za svakodnevicu, pogotovo u vreme pandemije, kada je veliki broj građana radio svoj posao od kuće, a đaci slušali nastavu od kuće, dok je Vlada preko portala za eUprava olakšala građanima komunikaciju sa državnim organima vlasti, ali i završavanje administrativnih poslova. Kako je navela, UNPD vidi informacione tehnologije kao vrstu ubrzanog mehanizma za dostizanje ciljeva održivog razvoja, a pomogao je u nizu projekata Narodnoj skupštini i Vladi Republike Srbije.\nKatarina Rakić se zahvalila Dejani Kostadinovoj i Fransin Pikap, ističući planove da se ova godina posveti bezbednosti dece na internetu i pozvala UNICEF i UNDP da se priključe budućim aktivnostima Parlamentarne mreže za digitalnu bezbednost.\nPredsednica Odbora za prostorno planiranje, saobraćaj, infrastrukturu i telekomunikacije Katarina Rakić, je navela da je prvenstveno Parlamentarna mreža usmerena na bezbednost dece na internetu, ali da prvu liniju odbrane dece moraju zauzeti roditelji, te da je od ključnog značaja edukovanje roditelja da prate svaki digitalni korak svog deteta. „Moramo se suočiti sa činjenicom da se današnja deca suočavaju sa potpuno drugačijim izazovima od onih koje smo imali mi kao deca“, naglasila je Rakić i dodala da je bitno da delujemo preventivno, a ne da se bavimo posledicama.\nEkspert za zaštitu dece na internetu Katarina Jonev, govorila je o vrstama uznemiravanja dece na internetu. Podsetila je prisutne da smo prethodne nedelje svedočili potencijalnom samoubistvu deteta zbog takozvanog izazova na jednoj od društvenih platformi, na kojoj su najaktivnija deca tinejdžerskog doba, a pregršt primera zloupotrebe fotografija na internetu predstavlja svakodnevicu. Predstavnica AFA Sanja Kekić, rekla je da je u 2020. godini broj sajber napada u odnosu na godinu ranije, bio povećan za 600 odsto, po istraživanju Evropske agencije za digitalnu bezbednost. Dodala je i da kako u svetu, tako i u Srbiji postoji nedovoljan broj ljudi koji je obučen za rad u oblasti sajber bezbednosti, a da je zastupljenost žena u ovoj oblasti samo 11 odsto.\nU radnom delu sastanka, usvojena je Odluka o osnivanju Parlamentarne mreže za digitalnu bezbednost koju je osnovalo 17 narodnih poslanika. Utvrđen je i Statut radnog tela kojim se potvrđuje da je Parlamentarna mreža za digitalnu bezbednost na internetu, kao i za sigurno korišćenje interneta. Mreža će raditi na unapređenju digitalne bezbednosti učešćem u relevantnim institucionalnim reformama i saradnjom sa nadležnim državnim organima, privrednim subjektima, jedinicama lokalne samouprave, organizacijama civilnog društva i građanima. Na sastanku su izabrani i predsednik i zamenik predsednika Parlamentarne mreže za digitalnu bezbednost, narodne poslanice Katarina Rakić i Nataša Mihailović-Vacić.


XVI radno sportski susreti vodovoda –Trebinje 2019.godina | Komunalno preduzeće "Bobas"\nXVI radno sportski susreti vodovoda –Trebinje 2019.godina\nEkipa kotorvaroškog Komunalnog preduzeća „Bobas“ učestvovala je na 16.radno-sportskim igrama radnika vodovoda Republike Srpske održanih u „Gradu Sunca“-Trebinje od 06.06.-09.06.2019.godine i zauzela sedmo mjesto ekipno u konkurenciji 20 vodovodnih preduzeća.\nPoslije nadmetanja u više sportskih, radnih i tradicionalnih disciplina, pobjedu je odnio „Vodovod i kanalizacija“a.d.-Bijeljina, a na pobjedničkom postolju su se našle i ekipe iz Banjaluke i Trebinja.\nBoje „Bobasa“branilo je 12 takmičara u muškoj i 6 u ženskoj konkurenciji. Najveći uspjeh ostvarila je muška ekipa u najbitnijoj disciplini na takmičenju,a to je radna disciplina osvojivši treće mjesto. Ekipu radne discipline čini li su: Filipović Nevenko, Filipović Dražen i Filipović Obrenko. Muška košarkaška ekipa je bila ponovo blizu medalje, ali je u četvrtfinalu zaustavljena od kasnijeg pobjednika „Vodovoda“ Banjaluka rezultatom 16:14. Takođe u disciplini navlačenje konopca muški dio ekipe je zaustavljen od Prnjavora u četvrtfinalu.\nMuški dio ekipe u streljaštvu je zauzeo 11 mjesto u konkurenciji 18 prijavljenih vodovoda, a posebno se istakao naš član streljačke ekipe Željko Knežević koji je u konkurenciji 54 strijelca zauzeo 4 mjesto. Muški I ženski dio ekipe u stonotenisu zaustavljen je u grupnoj fazi takmičenja, dok su ženske ekipe u pikadu i streljaštvu zauzele 15 odnosno 16 mjesto u konkurenciji 18 prijavljenih vodovoda.\nIgre su opravdale parolu druženja i prijateljstva i u potpunosti uspjele na oduševljenje svih učesnika kojih je ove godine u Trebinju bilo 550 od ukupno prijavljenih 20 vodovoda Republike Srpske.\nDomaćin sledećih igara je “Vodovod I kanalizacija”a.d.-Bijeljina.


Radio BIR - Protokol o saradnji u traženju nestalih osoba između BiH i Crne Gore\nMinistrica Borovac je kazala da je stavljanjem potpisa na ovaj protokol samo potvrđeno opredjeljenje Vijeća ministara BiH i Vlade Crne Gore da istraju u saradnji na traženju nestalih osoba između dvije države, a pored toga i da iskažu veliku želju da ublaže posljedice ratnih sukoba na prostoru bivše zajedničke države.\n- Istovremeno, da afirmišemo pravo porodica da znaju istinu o svojim nestalim članovima. To je veoma značajno za obje države i doprinosi stvaranju pomirenja, povjerenja i stabilosti u regionu - ocijenila je Borovac.\nNapomenula je da se potpisivanjem ovog protokola zaokružuje regionala saradnja u traženju nestalih osoba, budući da je BiH protokole o ovom vidu saradnje ranije potpisala s Republikom Srbijom i Republikom Hrvatskom.\nIstaknula je opredjeljenje za saradnju „kako bi se što prije i na efikasniji način riješili, prije svega teži slučajevi traženja nestalih osoba iz BiH u ovim državama“.\nBorovac je kazala da BiH traži na prostoru Crne Gore ukupno 29 osoba, te da je od tog broja do sada identificirano 12 osoba, a za sudbinom njih 17 se još traga.\nDodala je da Crna Gora u Bosni i Hercegovini traži 10 nestalih osoba.\n- Očekujemo punu saradnju, puni doprinos na traženju preostalih osoba - navela je ministrica Borovac, dodajući da je Protokolim institucionalizirana saradnja u ovoj oblasti.\nPo njenim riječima, nakon potpisivanja protokola očekuju da porodice nestalih dobiju olakšanje u traženju nestalih osoba.\n- Putem ovog protokola oni će posebno biti podržani kada je u pitanju identifikacija, prenos posmrtnih ostataka, i u Crnoj Gori i u BiH biti će obezbijeđena potrebna sredstva i za identifikaciju i za prenos posmrtnih ostataka. Vjerujemo da će naše zemlje istrajati, posebno u afirmaciji tog prava porodica na saznavanje istine o nestalim osobama - kazala je Borovac.\nNapomenula je da je u BiH verificirano 31.500 nestalih osoba, te da se za 7.500 još uvijek traga.\n- To je veliki napredak za BiH i to pokazuje našu stalnu predanost ovome poslu, posebno Instituta za nestale osobe BiH, uz pomoć Međunarodne komisije za nestale osobe - navela je Borovac.\nMinistar rada i socijalnog staranja Crne Gore Kemal Purišić je kazao da nakon dugo vremena „imamo jedan institucionalni okvir, zaokružen pravni pristup saradnji koja je i do sada bila dobra i dala određene rezultate“.\n- Crna Gora ulaže velike napore da konačno stavi tačku na ova velika iskušenje i naslijeđe ratova iz devedesetih godina u traženju nestalih osoba, tome daje dovoljno prostora i pažnje. Potpisivanjem ovog protokola daje do znanja da nam je to visoko na agendi vladinih politika - naveo je Purišić.\nIstaknuo je da ovo jeste uglavnom najvažnije humanitarno pitanje, jer će pomoći porodicama nestalih osoba da konačno saznaju istinu o njihovom nestanku i da pokušaju nakon ovoliko vremena da dođu do posmrtnih ostataka.\nPojasnio je da potpisani Protokol regulira postupanja u saradnji, razmjenu podataka, postupanje nadležnih državnih organa dvije države, obezbjeđenje određenih procedura kod identifikacije, ekshumacije žrtava, prenosa posmrtnih ostataka do porodice i njihova predaja porodici, snošenje određenih troškova u tim situacijama itd.\n- Želimo da damo i kroz ovu saradnju i potpisivanjem ovog Protokola konkretni doprinos da se stavi tačka na te duboke rane i da konačno porodice dobiju satisfakciju, a mi damo doprinos izgradnji pravne i humane države i dokažemo da posvećeno radimo na demokratiji - kazao je Purišić.\nNapomenuo je da Crna Gora potražuje 52 osobe u državama regiona, a u BiH potražuje 10 nestalih osoba.\n- Imamo informaciju da je jedna od tih deset osoba pronađena. Ovih dana ćemo identificirati tu osobu i Protokol će nam pomoći da to uradimo na jedna način koji je dogovoren između dvije države - naveo je Purišić.\nPotpisivanjem ovog protokola zaokružuje se saradnja BiH sa susjednim zemljama u traganju za nestalim osobama, s obzirom da su protokoli o ovom vidu saradnje već potpisani s Republikom Srbijom (2016.) i Republikom Hrvatskom (2018. godine). Na taj način je u pravnom i stručno-tehničkom smislu olakšan proces traženja nestalih osoba u regionu, a koji je od izuzetnog značaja za BiH gdje se i dalje traga za sudbinom više od 7.200 nestalih osoba.\nMore in this category: « Isplata civilnih invalidnina u FBiH Muftija goraždanski Remzija ef. Pitić nakon nesreće zbrinut na KCUS-u, osjeća se dobro »


Kasa se žali zbog isključenja iz stranke | Autonomija\nKasa se žali zbog isključenja iz stranke\nBivši predsednik Saveza vojvođanskih Mađara (SVM) Jožef Kasa najavio je da će uložiti žalbu na odluku disciplinske ko…\nBivši predsednik Saveza vojvođanskih Mađara (SVM) Jožef Kasa najavio je da će uložiti žalbu na odluku disciplinske komisije koja ga je krajem prošle nedelje isključila iz stranke.\nKasa je rekao da je ovih dana dobio i pismeno rešenje disciplinske komisije u kom je navedeno da ima pravo žalbe predsedništvu i savetu stranke. „Jasno mi je da je reč o montiranom procesu, kakve će biti i odluke ovih tela. I disciplinska komisija se ponašala kao svojevrsno lutkarsko pozorište, njeni članovi nisu bili u stanju da mi postave pitanje, a posebno nisu bili u stanju da navedu i dokažu kojim sam izjavama naneo štetu i uvredio SVM“, rekao je Kasa.\nOn je istakao da ni jedan dokument stranke ne propisuje mogućnost disciplinskog postupka protiv počasnog predsednika, što je on bio kada je isključen iz stranke, i dodao da će posle odluka saveta i predsedništva SVM, zadovoljenje potražiti na sudu. On je istakao da i, ako dobije zadovoljenje na sudu, u stranku više neće ulaziti sve dok je na njenom čelu sadašnje rukovodstvo, kao i da ostavku na mesto počasnog predsednika SVM neće podnositi.


OSNOVNIM SKOLAMA NA SAVSKOM VENCU DONIRANA RACUNARSKA OPREMA - Gradska opština Savski venac\nOSNOVNIM ŠKOLAMA NA SAVSKOM VENCU DONIRANA RAČUNARSKA OPREMA\nPredsednik opštine Savski venac Miloš Vidović i predstavnik kompanije "Comtrade" Marko Grčić uručili su danas osnovnim školama na teritoriji opštine računarsku opremu čiju donaciju je obezbedila ova kompanija.\nŠkolama je donirano ukupno 32 računara i 2 projektora koji će biti od pomoći nastavnom kadru u što boljoj realizaciji redovne nastave kao i nastave putem skajpa za sve đake koji predavanja prate onlajn putem.\nDonacija je, takođe, uručena i direktoru Doma zdravlja “Savski venac” dr Zoranu Bekiću. Dom zdravlja je ovom prilikom dobio 2 televizora za kompletno renovirano i rekonstruisano novo odeljenje pedijatrije koje sada ispunjava sve svetske standarde. Ovaj vid podrške pružiće mališanima lepši i bolji boravak u ovoj ustanovi.\nPredsednik opštine Miloš Vidović zahvalio se kompaniji "Comtrade" na obezbeđenoj izuzetno važnoj donaciji i podršci koju pružaju ustanovama na Savskom vencu kao i na pomoći koja je i ovog puta otišla u prave ruke. Ovom prilikom predsednik je pozvao i ostale društveno-odgovorne kompanije da slede njihov primer i pruže pomoć ustanovama kojima je ona najpotrebnija.\nPredstavnik kompanije "Comtrade" Marko Grčić je izrazio zadovoljstvo i zahvalnost što je ostvarena prilika da se oprema uruči školskim i zdravstvenim ustavama i dodao da se raduje nastavku ovako uspešne saradnje, kao i da se nada da će obezbeđena donacija biti od pomoći za učenje na daljinu budući da se u narednom periodu očekuje prilagođavanje nastave epidemiološkim uslovima posredstvom informacionih tehnologija.\nPredsednik Vidović je ovom prilikom istakao koliko je važno zalaganje Opštine da građanima obezbedi što bolje uslove za život i rad i dodao da će i u periodu pred nama Savski venac još više i bolje podržavati i stimulisati obrazovne i zdravstvene ustanove kako bi zajedno ostvarivali što bolje rezultate, jer ovo nije uspeh samo Opštine već uspeh svih koji se vredno trude i rade zarad kontinuiranog razvoja Savskog venca.\nSvečanom uručenju donacije prisustvovao je i član veća GO Savski venac Vladimir Pavlović.


Konkursi za stipendije Google-a za studentkinje računarskix nauka i gejminga | Obrazovanje\n23. novembar 2020. 10:14:37\nKompanija Google otvorila je konkurse za dodelu stipendija Generation Google za žene u računarskim naukama i gejmingu u akademskoj 2021/2022. godini, za Evropu, Afriku i Bliski Istok. Cilj konkursa je unapređenje rodne ravnopravnosti u IT industriji ohrabrivanjem žena da postanu aktivne učesnice i liderke u ovom polju. Rok za prijavu je 4. decembar 2020. godine.\nNa konkurs se mogu prijaviti studentkinje upisane na osnovne, master ili doktorske studije iz oblasti računarskih nauka i gejminga u akademskoj 2020/2021. godini koje nameravaju da imaju status studenta u akademskoj 2021/2022. godini (za koju se stipendije dodeljuju), na nekoj od akreditovanih visokoškolskih ustanova u zamljama Evrope, Afrike ili Bliskog istoka. Za konkurs za stipendije Generation Google za žene u računarskim naukama mogu se prijaviti studentkinje računarstva, računarskog inženjerstva ili najbližih tehničkih oblasti, dok se na konkurs za žene u gejmingu mogu prijaviti studentkinje programiranja video igara, dizajna i razvoja video igara i slično. U oba slučaja, kandidatkinje bi trebalo da pokažu visoko akademsko postignuće i liderstvo na ličnom primeru.\nDokumentacija za prijavu mora sadržati opšte informacije o kandidatkinji (kontakt informacije i podaci o trenutnom i planiranom univerzitetu), biografiju (CV), prepis ocena sa dosadašnjih (i prethodnih) studija, jedno pismo preporuke profesora ili mentora, kao i odgovor na četiri pitanja u formi kratkih eseja. Kandidatkinje će biti izabrane na osnovu kvaliteta svih navedenih elemenata, u poređenju sa svim ostalim prijavama, ili prijavama u okviru istog nivoa studija (osnovnih, master, doktorskih).\nStipendija iznosi 7000 evra na godišnjem nivou i mora biti utrošena na školarinu, naknade, knjige, opremu i slične potrebe studenta za pohađanje nastave na matičnoj visokoškolskoj ustanovi.\nViše informacija, uključujući elektronski prijavni formular (potrebna registracija), dostupno je na sajtu konkursa, a za dodatne informacije na raspolaganju je e-pošta: generationgoogle-emea@google.com.


Mišković osuđen zbog utaje poreza, advokat najavio žalbu\n► Mišković osuđen zbog utaje poreza, advokat najavio žalbu\n08.03.2019 | 08:38h ► 14:00h Beograd\nVeće Specijalnog suda u Beogradu proglasilo je danas krivim predsednika kompanije Delta Holding Miroslava Miškovića i njegovog sina Marka za poresku utaju, prenela je Televizija N1. Miškovićev advokat najavio žalbu Apelacionom sudu.\nMišković je osuđen zbog podstrekivanja na poresku utaju na zatvorsku kaznu od dve godine i šest meseci, a moraće da plati kaznu od osam miliona dinara.\nMišković se tereti da je pomogao sinu Marku da utaji 320 miliona dinara poreza. Do poreske utaje je, prema navodima optužnice, došlo prilikom prebacivanja akcija Preduzeća za puteve Niš sa strane na domaću kompaniju, koju, prema tvrdnjama tužilaštva, kontroliše Marko Mišković.\nNjegov sin Marko osuđen je na jednu godinu kućnog zatvora i moraće da vrati osam miliona dinara.\nSud je proglasio krivim i vlasnika Nibens korporacije Mila Đuraškovića zbog poreske utaje i zloupotrebe položaja odgovornog lica na četiri godine i tri meseca zatvora.\nOn će morati da u budžet uplati 142 miliona dinara, a od njega i još šest osuđenih za malverzacije u Fabrici maziva iz Kruševca (FAM) sud traži da solidarno plate štetu od dve milijarde i 800 miliona dinara u roku od tri meseca.\nPosle šest godina od početka suđenja, odluka je doneta većinom glasova.\nMiškovićev advokat najavio žalbu Apelacionom sudu\nPresuda koja je danas izrečena predsedniku Delta holdinga Miroslavu Miškoviću predstavlja nametanje pravne nesigurnosti u Srbiji, ocenio je Miškovićev advokat Zdenko Tomanović i najavio žalbu Apelacionom sudu.\n"Na žalost, kao što smo predvideli, 'specijalne sudije', određene samo za Miškovića, nisu imale hrabrost da primene zakon", kazao je Tomanović, saopštila je kompanija Delta.\nTomanović je rekao da je "Apelacioni sud ukinuo raniju presudu i objasnio Veću da nije moglo da traži tumačenje Skupštine Srbije ili Ministarstva da li je pre 11 godina bilo poreza".\n"Deo Veća je sada, preglasavanjem 2:1, našlo novi izgovor, i na transakciju iz 2008. primenilo zakone iz 2010. i kasnijih godina. Oni su iskoristili zabranjenu retroaktivnost da osude Miškovića", ukazao je Tomanović.\nDodao je da "sudijama nije bilo važno što najbolji poreski stručnjaci iz Srbije i sveta tvrde da tada, pre 11 godina, nije bilo ni pretpostavke o poreskoj obavezi".\n"Nije im bilo važno ni to što nisu ni videli niti čuli ni jedan dokaz protiv Miškovića, a ni to što je Apelacioni sud ukidajući presudu jasno ukazao da ovako ne može da se sudi i da krivičnog dela nema", kazao je Tomanović.\nPo njegovim rečima "svi danas osuđeni su kolateralna šteta kampanje protiv Miškovića, jer niko od njih nije izvršio krivično delo, ali danas u Srbiji nije ni potrebno da izvršite krivično delo da biste dobili zatvorsku kaznu".\n"Mi ćemo protiv ovakve prvostepene presude uloziti žalbu Apelacionom sudu. Ne može niko da odgovara za nameru i direktan umišljaj u poreskoj utaji, a da u isto vreme ima jasna uputstva i stručna mišljenja državnih organa i stručnih agencija i da u potpunosti postupa po njima", kazao je Tomanović.\nIstakao je da će započeta međunarodna arbitraža potvrditi da se zakoni ne mogu primenjivati selektivno, zbog političke potrebe.\nApelacioni sud je prethodno prihvatio oslobađajući deo prvostepene presude za malverzacije sa putarskim preduzećima radi izvlačenja protivpravne finansijske koristi, što je bio centralni deo optužnice, i naložio ponovno suđenje za deo presude kojim su osuđeni za utaju poreza.\nTužilaštvo za organizovani kriminal zatražilo je u završnoj reči da sud osudi Miroslava Miškovića na pet godina, na koliko mu je izrečena kazna na prvobitnom suđenju, a njegovog sina Marka na četiri godine, pola godine više nego što je prethodno presuđeno.\nI u ponovljenom suđenju Miroslav Mišković je naveo da je za njega "porez svetinja" i da je Delta samo u godini koja se pominje u optužnici platila državi 100 puta veći porez od iznosa za koji se tereti da je utajen.\nOdbrana je ponovo zatražila oslobađajuću presudu i istakla da će ona biti mera "nezavisnosti pravosuđa", očito misleći na izjave iz vrha vlasti o Miroslavu Miškoviću.\nMiroslav Mišković je uhapšen krajem 2012. godine, u pritvoru je proveo sedam meseci, a određeno mu je jemstvo, najveće ikad izrečeno u Srbiji, od 12 miliona evra kao garancija da će prisustvovati suđenjima.


Crveno-beli u prvom kolu dočekuje Napoli\nIzvor: RTS, 30.Avg.2018, 23:44\nCrvena zvezda igra u Grupi C Lige šampiona protiv PSŽ-a, Napolija i Liverpula. U prvom kolu crveno-beli na svom stadionu dočekuju Napoli u utorak 18. septembra od 21.00 čas.\nPosle duela sa Italijanima Crvenu zvezdu očekuje gostovanje u Parizu protiv PSŽ-a, >> Pročitaj celu vest na sajtu RTS << taj meč je na programu u sredu 3. oktobra od 18.55.\nU trećem kolu crveno-beli gostuju na Enfildu proitiv Liverpula, u sredu 24. oktobra od 21.00. Dve nedelje kasnije, u utorak 6. novembra od 18.55 je duel ove dve ekipe na stadionu „Rajko Mitić".\nPeto kolo donosi gostovanje Crvene zvezde kod Napolija. Taj meč je na programu u sredu 28. novembra od 21.00. U poslednjem kolu šampion Srbije dočekuje PSŽ, meč se igra 11. decembra od 21.00.\nSrbijaDanas.com: ŠALA IZ MARSELJA: Pozajmićemo Zvezdi Radonjića da igra protiv PSŽ-a (FOTO)\nZvezda takmičenje u Ligi šampiona počinje protiv Napolija u Beogradu\nIzvor: Beta, 31.Avg.2018, 01:33\nFudbaleri Crvene zvezde prvu utakmicu u Ligi šampiona igraće 18. septembra na stadionu "Rajko Mitić" u Beogradu protiv Napolija, objavljeno je večeras na sajtu Evropske fudbalske unije (Uefa).Utakmica će se igrati na popularnoj Marakani od 21.00.Crveno-beli će potom 3. oktobra u drugom kolu gostovati...\nIzvor: N1 televizija, 31.Avg.2018\nObjavljen je raspored mečeva u predstojećem izdanju Lige šampiona, a Crvena zvezda će svoje takmičenje u atraktivnoj Grupi C otvoriti na stadionu „Rajko Mitić“ u utorak 18. septembra protiv italijanskog Napolija...Crveno-beli će imati priliku da odmere snage sa timom iz Napulja u prvom kolu...


"Pokrajinska vlada nastaviće sa aktivnom podrškom hraniteljstvu u programskom i organizacionom smislu jer briga o deci bez roditeljskog staranja jedan je od najvažnijih pokazatelja ne samo humanosti, već i organizovanosti i odgovornosti društva", rekao je danas predsednik Pokrajinske vlade Igor Mirović na prijemu za hranitelje koji brinu o deci koja bez adekvatnog roditeljskog staranja.\nU narednih nekoliko nedelja, najavio je Mirović, u punom obimu počinje sa radom i Centar za porodični smeštaj i usvojenje u Subotici, a sledeće godine plan nam je da otvorimo ovakav centar i u južnom Banatu, saopšteno je iz Pokrajinske vlade.\nOdgovorićemo na vaše inicijative, poručio je predsednik Mirović okupljenim hraniteljima\n- Socijalna zaštita je veoma odgovorna oblast u kojoj ne može i ne sme biti greške, odgovorićemo na vaše inicijative, jer je sve veći broj dece kojima je ova vrsta zaštite i podrške potrebna - dodao je Mirović.\nNa raspolaganju će vam biti, rekao je Mirović, od sledeće godine i sadržaji u opštini Novi Bečej, gde ćemo otvoriti dečiji kamp za predškolce i decu nižeg školskog uzratsa a narednih godina i novi centar na Letenci za stariju decu.\nKako je izjavila je predsednica Udruženja Vesna Ilić, Udruženje hranitelja Novi sad sa klubovima nastoji da svojim radom promoviše i popularizuje hraniteljstvo kao human pristup zaštite dece i mladih, kroz unapređenje položaja i vidljivosti hraniteljskih porodica u društvu.\nDirektorka Centra za porodični smeštaj i usvojenje Novi Sad Ivana Koprivica rekla je danas da su okupili hranitelje kako bi im ukazali poštovanje za posao koji obavljaju 24 sata uz posvećenu brigu o deci bez adekvatnog roditeljskog staranja, ali i promocije i osnaživanja hraniteljstva.\nU ovom trenutku, u AP Vojvodini ima više od 1.600 hraniteljskih porodica u kojima je smešteno oko 2.000 dece koja ne žive sa biološkim roditeljima.\nPrijemu je prisustvovao i pokrajinski sekretar za socijalnu politiku, demografiju i ravnopravnost polova Predrag Vuletić.


Kineski predsednik ponudio kredit od 10 milijardi dolara\nKineski predsednik Hu Đintao ponudio je kredit od 10 milijardi dolara grupi azijskih zemalja, kako bi im pomogao da prebrode svetsku ekonomsku krizu.\nKineski predsednik je tu ponudu izneo na samitu šangajske organizacije za saradnju - grupe čiji su članovi Rusija, Kina i četiri bivše sovjetske republike koje se nalaze u regionu centralne Azije, dok Iran, Avganistan, Pakistan i Indija, prisustvuju kao posmatrači. Kineski predsednik je prisutnima rekao da projekti koji se tiču energije, transporta i telekomunikacija moraju dobiti veću podršku kako bi se postigla ekonomska stabilnost u zemljama članicama.\nDomaćin samita Dmitrij Medvedev predložio je formiranje novih pravila kojima bi se regulisala međunarodna finansijska tržišta i institucije i pozvao na uvođenje novih međunarodnih rezervnih valuta. Iranski predsednik Mahmud Ahmadinedžad je iskoristio ovu priliku da optuži Sjedinjene Države za - kako se izrazio - nestabilnost u Avganistanu, Iraku i na palestinskim teritorijama, ali nije pominjao demonstracije u Teheranu niti odluku predsednika Medvedeva da otkaže sastanak sa njim u okviru samita.\nSusret Sing - Zardari\nU okviru samita, prvi put posle terorističkih napada u Mumbaju, sastali su se indijski premijer i predsednik Pakistana. Premijer Manmohan Sing je posle rukovanja rekao predsedniku Asifu Aliju Zardariju da teritorija Pakistana ne bi smela da se koristi za potrebe terorista. Odnosi Indije i Pakistana su zategnuti od napada u Mumbaju u kojem je poginulo više od 170 ljudi. Indija je optužila ekstremističku organizaciju Laškar-i-Taiba sa sedištem u Pakistanu i pakistanske obaveštajce da su učestvovali u tom napadu, ali Islamabad negira da su u planiranju učestvovali agenti pakistanske obaveštajne službe.\nPrvi samit grupe BRIK\nU Jekaterinburgu je posle samita šangajske organizacije održan i prvi samit grupe BRIK - u kojoj su vodeće zemlje u razvoju, Brazil, Rusija, Indija i Kina. Lideri tih država su - kako se navodi - zatražili razuđeniji međunarodni monetarni sistem i reformu međunarodnih finansijskih institucija u skladu sa promenema u svetskoj ekonomiji.


Završeno Studentsko prvenstvo sveta u tekvondou Tekvondo Vest Srbija Sport\nSvetsko zlato na vrhunski organizovanom prvenstvu\nTekvondo reprezentacija Srbije osvojila je zlatnu medalju na upravo završenom Studentskom prvenstvu sveta u tekvondou koje je od 16. do 20. jula ove godine, održano u Beogradu u Hali sportova. Titulu studentskog prvaka sveta u teškoj kategoriji poneo je Vanja Babić, reprezentativac Srbije u teškoj kategoriji (+84kg). U takmičenju je učestvovalo više od 300 sportista iz 42 zemlje sveta, u muškoj i ženskoj konkurenciji, u svim kategorijama.\n- I ovom prilikom potvrdili smo visok nivo ljudskih, tehničkih, logističkih i infrastrukturnih kapaciteta, koji su deo priprema predstojeće Univerzijade u Beogradu 2009. godine. Demonstrirali smo apsolutnu spremnost da odgovorimo zahtevima organizacije jednog velikog sportskog događaja, a naši sportisti su nam se na najbolji način odužili i krunisali naše uspehe zlatnom medaljom - izjavio je Siniša Jasnić, predsednik Univerzitetskog sportskog saveza Srbije i generalni direktor Univerzijade Beograd 2009. i čestitao sportistima na fer pleju i postignutim rezultatima.\n- Svetsko zlato, koje je našoj reprezentaciji doneo Babić svakako je veliki uspeh za naš tekvondo i uz pohvale, koje smo kao organizatori prvenstva dobili od svih učesnika, kao i od zvaničnika Međunarodne sportske univerzitetske federacije(FISU) i Svetske tekvondo federacije(WTF), jasno pokazuje da se zajednički trud TAS i UB2009 na najbolji način isplatio - rekao je Dragan Jović, potpredsednik Tekvondo asocijacije Srbije.\nOsvajač zlatne medalje na ovom šampionatu, Vanja Babić zahvalio se publici na podršci i organizatorima na odličnim uslovima.\n- Ovaj uspeh me još više motiviše da pokušam da ostvarim maksimalan rezultat i na tekvondo takmičenju koje će se održati na Univerzijadi sledeće godine - rekao je Babić.\nDogađaj je organizovan u saradnji Međunarodne sportske univerzitetske federacije (FISU), Svetske tekvondo federacije (WTF), Univerzitetskog sportskog saveza Srbije (USSS), Tekvondo asocijacije Srbije (TAS) i Univerzijade Beograd 2009 (UB2009).\nJubilarne 25. letnje Univerzitetske igre će se održati u Beogradu od od 1. do 12. jula 2009.\nSrbija Sport - 13:03 22/07/2008


Unaprijeđenje kvaliteta rada srednjih stručnih škola – Sandžak PRESS\nUnaprijeđenje kvaliteta rada srednjih stručnih škola\nU organizaciji Udruženja kožarskih i tekstilnih škola Srbije i Regionalnog centra za stručno usavršavanje zaposlenih u obrazovanju, a uz podršku Ministarstva prosvete nauke i tehnološkog razvoja i Gradske uprave Novi Pazar u Školi za dizajn tekstila i kože održan je stručni seminar za tekstilce. Događaj koji ima cilj unapređenje rada metodom razmene iskustva, okupio je profesore iz 15 srednjih stručnih škola iz cele Srbije.\nOdlukom Ministarstva prosvete nauke i tehnološkog razvoja novopazarska Škola za dizajn tekstila i kože izabrana je među 11 srednjih stručnih škola u Srbiji, kao važna karika buduće mreže resurnih centara za unapređivanje rada metodom razmene iskustva i međusobnog učenja.\n”Škola za dizajn tekstila i kože izabrana je od strane Ministarstva prosvete za jednu od 11 u Srbiji i zato je ovaj događaj od izuzetnog značaja za našu školu, ali i za grad. U budućoj mreži resurnih centara mi ćemo biti primer dobre prakse. Dobili smo sredstva od Ministarstva prosvete i organizujemo ovaj seminar za tekstilce, koji je jedan od retkih ove vrste, ali vrlo značajan”, rekao je direktor Škole za dizajn tekstila i kože, Meho Camović.\n”Gradska uprava Novog Pazara i Regionalni centar za stručno usavršavanje zaposlenih u obrazovanju će uvek podržati napore ka sticanju i primeni funkcionalnog znanja – rekao je direktor Regionalnog centra Hajrudin Hajrović. On je kazao da je događaj u Školi za dizajn tekstila i kože, koja služi kao primer dobre prakse, značajan i u smislu promocije lokalne zajednice.